Жорий йилда ташкил этилган навбатдаги "Ўтмишда ва бугунги кунда Муқаддас Қуръонни тафсир қилиш" олтинчи халқаро ислом анжумани кўплаб уламоларнинг ташрифи билан ажралиб турганини қайд этиш лозим.\nТатаристон Республикасида ўтказилаётган олтинчи халқаро ислом конференциясида иштирок этиш учун келган суриялик уламолар Болгар ислом академиясига ташриф буюрдилар. Бу ҳақда islam-today нашри хабар берди.\nСурия делегацияси таркибида Сурия Араб Республикаси Вақф вазирлиги вакили шайх Муҳаммад Шариф ас Саввафа, Сурия ва Дамашқ ханафийлари шайхи ал-Ханафиялар ва бошқа бир қатор етакчи уламолар киритилган. Улар Болгар ислом академиясида талабалар учун яратилган шароит: ўқув хоналари, кутубхона, намозхоналар ва ётоқхоналар билан танишганлар.\nУларга Татаристон Республикаси муфтийси Комил ҳазрат Самигуллин ҳамроҳлик қилгани қайд этилган.\nДругие материалы в этой категории: « Британияда беш юлдузли масжидлар пайдо бўлади\tОлимлар: Саҳрои кабир дунёни очликдан қутқариши мумкин »


Жиззах вилояти ҳокими Сенатга берган ҳисоботида нималарни гапирди? » Sangzor.uz - Инновацион ахборот портали\nSangzor.uz » Breaking news » Жиззах вилояти ҳокими Сенатга берган ҳисоботида нималарни гапирди?\nОлий Мажлис Сенатининг саккизинчи ялпи мажлисида Жиззах вилояти ҳокимининг ҳудудларни ривожлантириш ҳақидаги ҳисоботи эшитилди.\nУнда Олий Мажлис Сенатининг ишчи гуруҳи томонидан вилоятни ривожлантириш борасида амалга оширилаётган ишларни комплекс равишда ўрганиш якунлари ҳам батафсил муҳокама этилди.\nВилоятни ривожлантириш ва бу жараёнда халқ депутатлари маҳаллий Кенгашлари салоҳиятидан фойдаланиш борасида муайян ишлар амалга оширилганлиги қайд этилди.\nХалқ депутатлари вилоят Кенгашининг 2019 йил 23 декабрдаги қарорига асосан 2020 йил учун маҳаллий бюджет даромадлар режаси 1 трлн. 51 млрд. сўм этиб белгиланган бўлиб, жорий йилнинг I ярим йиллиги учун белгиланган режа 125 фоизга (436,7 млрд. сўмга) бажарилган.\nЎзбекистон Республикаси Президентининг 2019 йил 30-31 январь кунлари Жиззах вилоятига ташрифи бўйича тасдиқланган дастур доирасида умумий қиймати 3,0 трлн. сўм бўлган 510 та лойиҳа ишга туширилган ва 8 минг 342 та янги иш ўрни яратилган.\n2020 йил январь-июнь ойларида 42 та маҳаллийлаштириш лойиҳаси доирасида 235,6 млрд. сўмлик маҳсулот ишлаб чиқарилиб, белгиланган прогноз кўрсаткичи 2,1 баробарга бажарилган ва 2 мингта янги иш ўрни яратилган.\nЖорий йилда экспорт географиясини кенгайтириш мақсадида 5 та давлат, Австрия, Въетнам, Молдова, Монголия, Нидерландияга маҳсулотлар илк маротаба экспорт қилинган.\nБундан ташқари, озиқ-овқат хавфсизлигини таъминлаш бўйича вилоятда 2019 йилда жами 898,8 минг тоннага яқин мева-сабзавот, полиз, картошка, узум маҳсулотлари етиштирилган бўлса, жорий йилда бу кўрсаткични 1 млн. 114,9 минг тоннадан ошириш ёки ўтган йилга нисбатан 216,2 минг тонна (124%) кўп маҳсулот етиштириш кутилмоқда.\n2020 йилнинг ўтган даври мобайнида инвестиция дастури бўйича 137,1 млрд. сўм бюджет маблағлари ҳисобига 63,4 км. ичимлик суви тармоғи, 22 та сув қудуғи ҳамда 17,2 км. оқова сув тармоғи қурилиши режалаштирилган бўлиб, ҳозиргача 124,6 млрд. сўмлик ишлар бажарилган.\nЯна бир жиҳат. Бешта муҳим ташаббусни амалиётга жорий этиш доирасида вилоятда қатор амалий ишлар қилинган. Жумладан, тасдиқланган чора-тадбирлар дастури доирасида жами 1,5 мингга яқин тадбирлар ўтказилиб, уларда 736 мингдан ортиқ ёшлар қамраб олинган.\nМирзачўл туманидаги “Ўзбек-қозоқ”, Ғаллаорол туманидаги “Қўйтош”, Дўстлик туманидаги “Бунёдкор” маданият марказларида таъмирлаш ишлари олиб борилиб, тантанали равишда фойдаланишга топширилган.\nЖиззах шаҳрида бир вақтнинг ўзида 10 минг нафардан ортиқ ёшларни сиғдира оладиган “Ўрда” экологик боғи қайта реконструкция қилинган, эски Сангзор кўли ўрнида Марказий Осиёда ягона бўлган “Велотрек” майдонини барпо этиш ва жорий йилнинг якунига қадар ёшлар учун фойдаланишга топшириш ишлари амалга оширилмоқда.\nШунингдек, йиғилиш давомида Олий Мажлис Сенати, Касаба уюшмалари Федерацияси ва Жиззах вилояти ҳокимлиги томонидан ҳудуддаги хотин-қизларнинг муаммоларини ҳал этиш ва уларни ҳар томонлама қўллаб-қувватлаш мақсадида ҳар бир туман ва шаҳар бўйича қабул қилинган дастурлар (“Йўл харитаси”) ижроси бўйича ҳам ахборот берилди.\nУшбу дастурлар доирасида Касаба уюшмалари Федерацияси маблағлари ҳисобидан 636 нафар хотин-қизларга 1 млрд. 169,9 млн. сўм миқдорида моддий ёрдам берилган.\nБахмал, Ғаллаорол, Янгиобод, Арнасой, Дўстлик, Зафаробод, Зарбдор, Зомин, Фориш туманлари ва Жиззах шаҳрида 198 нафар аёлларга уй-жойларини таъмирлаш учун 1 млрд. 160,3 млн. сўмлик қурилиш материаллар тарқатилган.\nВилоятдаги хотин-қизларнинг бандлигини таъминлаш учун 120 млн. сўмлик маиший техникалар олиб берилган.\nҲудудда хотин-қизларнинг оилавий шароити, ижтимоий аҳволи, имконияти, қизиқишларини ўрганиш ва “Аёллар дафтари”ни шакллантириш ишлари бошланиб, унга бугунги кунгача 5 минг 696 нафар аёллар киритилган.\n“Аёллар дафтари”га киритилган хотин-қизларнинг 883 нафари ишга жойлаштирилган, 80 нафарига тижорат банклари томонидан 1,8 млрд. сўмлик имтиёзли кредитлар берилган, 741 нафари касб-ҳунарга ўқитилган.\nБундан ташқари, мажлисда вилоятни ривожлантириш борасида ўз ечимини кутиб турган айрим муаммо ва камчиликлар борлиги ҳам қайд этилди.\nЖумладан, оқова тизим бўйича вилоятнинг Пахтакор, Дўстлик, Мирзачўл ва Зарбдор туманлари марказларида канализация тизимлари 1970-1980 йилларда қурилган бўлиб, мавжуд иншоотлар ва тармоқлар ўз муддатини ўтаб бўлган ва таъмирталаб аҳволга келиб қолган.\nМажлисда вилоятни ўрганиш якунлари халқ депутатлари вилоят Кенгашининг 2020 йил 10 сентябрдаги сессиясида танқидий муҳокама этилганлиги, унда вилоят даражасидаги муаммоларни ҳал этиш бўйича 75 банддан иборат “Йўл харитаси” тасдиқланганлиги таъкидланди.\nБундан ташқари, қайд этилган камчиликларни бартараф этиш бўйича кечиктириб бўлмас чора-тадбирлар кўриш зарурлиги таъкидланди. Бу борада мутасадди вазирлик ва идоралар раҳбарларининг ахборотлари тингланди ва муҳокама этилди.\nШунингдек, вилоятда ўз ечимини кутиб турган республика даражасидаги муаммоларни бартараф этиш бўйича тегишли қарор қабул қилинди ва уларнинг ижроси юзасидан сенаторлик назоратини йўлга қўйиш белгиланди.\nЖиззах вилоятини ижтимоий–иқтисодий ривожлантиришга қаратилган ишларни комплекс ўрганиш якунлари бўйича сессия ўтказилди


ЎзА - "Инновацион фаолият тўғрисида"ги қонун лойиҳаси муҳокамага қўйилди\n10.02.2018 12:38 Чоп этиш версияси\nЯгона интерактив давлат хизматлари порталига жойлаштирилган қонун лойиҳасида:\n– инновацион фаолиятни давлат томонидан тартибга солиш принциплари ва қўллаб-қувватлаш шакллари;\n– инновацион ғоялар, ишланмалар ва технологиялардан фойдаланиш имкониятларини кенгайтириш;\n– халқаро ҳамкорлик, инновацияларни амалиётга жорий этишга оид қоидалар назарда тутилмоқда.\nЛойиҳа муҳокамасида фаол иштирок этиш орқали қонун ҳужжати пухта ишлаб чиқилишига ўз ҳиссангизни қўшган бўласиз.\nЭслатиб ўтамиз, Ягона интерактив давлат хизматлари порталида муҳокамага қўйилган лойиҳалар бўйича берилган таклифлар кўриб чиқилиши шарт.\nМуҳокамада қуйидаги ҳавола орқали иштирок этиш мумкин: https://regulation.gov.uz/uz/documents/\nMанба: ҳуқуқий ахбоорот телеграм канали


Яна бир янги мажмуа « “Sog'lom avlod uchun” ҲҚБХХФ сайти\nЯна бир янги мажмуа\n2014 йил 22 Iyulда киритилган. Рукни: ЎзА хабарлари 1 628 марта кўрилган.\nГулистон шаҳрида супермаркет, кафе ва замонавий аттракционларни ўз ичига олган янги мажмуа фойдаланишга топширилди.\nИстиқлол йилларида Президентимиз раҳнамолигида мамлакатимизнинг барча ҳудудларида бўлгани каби Сирдарё вилоятида ҳам кенг кўламли бунёдкорлик ишлари амалга оширилди. Кўплаб маданий-маиший иншоотлар, хизмат кўрсатиш объектлари, йўл ва кўприклар бунёд этилди.\nХусусан, Гулистон шаҳрида барпо этилган “Алпомиш” спорт мажмуаси, “Анҳор” амфитеатри, темир йўл вокзали, янги хиёбон ва кўчалар шаҳар қиёфасини бутунлай ўзгартириб юборди. Шаҳарда бу борадаги ишлар изчил давом эттирилмоқда. Қурилиш-таъмирлаш ишлари якунига етган бино ва иншоотлар фойдаланишга топширилмоқда. Куни кеча янги хизмат кўрсатиш мажмуасининг ишга туширилгани бунга мисол.\n“Имон-инсоф-барака” масъулияти чекланган жамияти саъй-ҳаракати билан бунёд этилган ушбу мажмуа қурилишига Халқ банки томонидан 180 миллион сўм кредит ажратилди.\n– Шаҳримизда амалга оширилаётган ободончилик, ўзимиз ва фарзандларимизга яратилаётган имконият ва қулайликлар барчамизни қувонтирмоқда, – дейди “Маҳалла” хайрия жамоат фонди Гулистон шаҳар бўлими раҳбари Рустам Бектемиров. – Мамлакатимиз мустақиллигининг 23 йиллик байрами яқинлашиб келаётган шу кунларда шаҳримизнинг “Аҳиллик”, “Улуғобод” маҳалла фуқаролар йиғинларида яшовчи аҳолига хизмат кўрсатадиган янги мажмуанинг очилиши яна бир қувончли воқеа бўлди.


Уйқудаги Қонунбек ёки биз кўз тиккан паҳлавон – HURRIYAT\nУйқудаги Қонунбек ёки биз кўз тиккан паҳлавон\nРус адиби Салтиков-Шедриннинг “Паҳлавон” деган эртаги бор. Баба Яга кампир азамат бир баҳодирни туғади. Боқиб парваришлайди. Ботир йигит ўсиб, куч-қувватга тўлиб, тоғдай азамат бўлади. Бир кун қуюқ ўрмонга кириб кетади. Йўлида бир улкан эманни илдизи билан ердан суғуриб, отиб юборади. Бошқа катта эманни бир уриб, чўрт иккига бўлиб ташлайди. Кенг ковакли учинчи бир эманнинг ичига кириб ётиб ухлаб қолади.\nПаҳлавоннинг хурраги теварак-атрофни тутади, ҳатто ваҳший ҳайвонлар ҳам ўрмонни айланиб ўтар, қушлар бу яқиндан учиб ўтмас экан. Бошқа мамлакатлардаги ғанимлар паҳлавоннинг ҳайбатидан ҳайиқиб қолишиб, босқин қилишдан тийилишади. Эли-юрти, баҳодиримиз роса ётиб ухлаб, кучга тўляпти, уйғонса, юртимиздаги барча бало-офатларни даф этади, деб умид қилади. Чунки юртда ёмонлар кўпайиб, яхшилар озор топаётган экан-да. Аммо ёвлар қарасаки, паҳлавон ўз одамларига ҳам бир мисқол яхшилик қилмай, неча йил ўтса ҳам, ётиб ухлаяпти. Юрт оқсоқоллари тўпланиб, паҳлавондан ёрдам сўрашга қарор қилишади. Паҳлавон эса уйғонмайди, бир жойда тошдай ётаверади.\nТоқатлари тоқ бўлиб, эман каваги яқинига бориб қарашса, теваракни бадбўй ҳид тутиб кетган. Нега десангиз, Паҳлавон шу ётганича ўлиб қолган экан…\nСалтиков-Шедрин домланинг бу эртаги рамз-ибрат маъносига тўлиқ. Бир иш қилишга киришмай, шайланиб ёта-ёта, фурсатни бой бериш мумкин.\n…Минг таассуфлар бўлсинки, бизнинг умид юлдузимиз бўлган бир паҳлавонимиз ҳам 30 йилдан ошдики уйқудан турмайди, биз эса уйғатолмай ҳалакмиз.\nБу уйқучи паҳлавон ким ўзи, оти нимайди, деяётгандирсиз? Унинг оти – Қонунбек, зоти шарифини ҳам қўшиб айтадиган бўлсак – “Давлат тили тўғрисида”ги қонундир.\nБола, муштдеккина бўлса ҳам, соғлом туғилсин экан. Йўқса, ботинидаги иллатларни йўқотиш маҳол бўларкан. Яъни, андишалиликкина эмас, серандишалилик, кераксиз “андишалилик” ҳам Қонунбекнинг қонида бор эди. Бошқа давлатларнинг қонуни қонунга ўхшаб шарт кесса, бу шўрлик чайналиб тура берар эди.\nҚаранг, бошқа қўшни давлатларнинг тил тўғрисидаги қонунларида серҳадик, майинлик йўқ – уларда қонун руҳи ва услуби устувор:\nАрманистон: “Арманистон Республикасининг давлат тили – арман тилидир, бу тил республика ҳаётининг барча соҳасида амал қилади. Арманистон Республикасининг расмий тили – арман адабий тилидир. Арманистон Республикаси арман тилининг мамлакат ташқарисида яшайдиган арманлар ўртасида сақланиши ва тарқалишига кўмаклашади”.\nТожикистон: “1. Тожикистон Республикасининг давлат тили тожик тилидир. 2. Тожикистон Республикасининг ҳар бир фуқароси давлат тилини билишга мажбурдир”.\nОзарбайжон: “1. Озарбайжон Республикасининг давлат тили озарбайжон тилидир. Озарбайжон Республикасининг ҳар бир фуқароси давлат тилини билишга мажбурдир. 2. Озарбайжон тили давлат тили сифатида мамлакат ҳаётининг барча сиёсий, ижтимоий, иқтисодий, илмий ва маданий соҳаларида фойдаланилади. 3. Озарбайжон Республикаси давлат тилидан фойдаланишни, уни ҳимоя қилиш ва ривожлантиришни таъминлайди”.\nҚозоғистон: “Қозоғистон Республикасининг давлат тили қозоқ тилидир. Давлат тили давлат бошқаруви, қонунлар, суд юритиш, иш юритиш тили бўлиб, бутун давлат ҳудудида ижтимоий муносабатларнинг барча соҳаларида амал қилади. Давлат тилини билиш ҳар бир Қозоғистон Республикаси фуқаросининг бурчидир”.\nКўрамизки, қонунлар – қонундай. Тили ҳам, руҳи ҳам. Бироқ бизнинг Қонунбекнинг пешонасига эса бошқачароқ тақдир ёзиб қўйилган эди:\n“1-модда. Ўзбекистон Республикасининг давлат тили ўзбек тилидир.”\nБироқ бу “қалтис” гап учун кейинги беш моддада роса “узр” сўралади:\n3-модда. Ўзбек тилининг Ўзбекистон Республикаси ҳудудида давлат тили сифатида амал қилишининг ҳуқуқий асослари ушбу Қонун ва бошқа қонунлар билан белгилаб берилади. Тилнинг Қорақалпоғистон Республикасида амал қилишига боғлиқ масалалар, Қорақалпоғистон Республикасининг қонун ҳужжатлари билан белгиланади. Ушбу Қонун тилларнинг турмушда, шахслараро муомалада ҳамда диний ва ибодат билан боғлиқ удумларни адо этишда қўлланишини тартибга солмайди.\n6-модда. Ўзбекистон Республикасида яшовчи шахсларга таълим олиш тилини эркин танлаш ҳуқуқи берилади. Ўзбекистон Республикаси давлат тилида, шунингдек, бошқа тилларда ҳам умумий, ҳунар-техника, ўрта-махсус ва олий маълумот олишни таъминлайди.”\nТовба, товба! Яъни, биз-ку, қонун чиқариб қўйдик, мана, аммо сен кўнглингга келганини қила бер, дегандай бир гапга ўхшаб қолгандайми?\nОқибатини эса кўриб турибмиз – саводсизлик, савиясизлик. Буни яшириб, йўғимизни оширгандан кимга фойда?\nОта-оналар ўғил-қизларини рус тилли мактабларга бера бошлади. Бунга уларнинг лотин ёзувидан бехабарлиги, аммо рус тилини яхши билиши бир сабаб бўлса, ажаб эмас. Ахир, боласининг дарсини назорат қилиш истаги бор-ку, уларда. Оқибат, неча ўн минг қоракўз ўзбек фарзанди аллақайси бир чет элда эмас, Ўзбекистоннинг ўзида, пойтахти азим Тошкентда она тилисини қўйиб, ўзга тилда таълим-тарбия олаётибди, мана натижа!\nИлм-фан қайси тилда ривож топса, ўша миллат ўсади. Ажабки, 35 миллион нуфуслик маррани ҳатлаб ўтган Ўзбекистон аҳолисининг қарийб саксон фоизи ўзбек бўлгани ҳолда, бизда илмий нашрларнинг анчагина қисми рус тилида тайёрланади ва чоп этилади. Чунончи, Фанлар Академияси институтларининг асосий журналлари – русча. Ҳатто “Ўзбекистонда ижтимоий фанлар” – “Общественние науки в Узбекистане” журнали ҳам деярли 90 фоиз рус тилида. Эллик йиллар муқаддам бутун ўзбек халқининг севимли нашри бўлган “Фан ва турмуш” журналини бугун варақласангиз, ярми русча, ярми ўзбекча бўпкетганини кўрасиз. Ҳатто… “Ўзбек тили ва адабиёти” журнали ҳам ҳар бир мақола охирида рус ва инглиз тилларида “резюме” беришга ўтиб олди. Фаннинг турли тармоқларига, шунингдек, тиббиётга, техникага, технология ва ҳоказоларга бағишланган асосий илмий журналлар ўзбек тилида чиқмаса, бу фанларга оид терминология она тилимизда шакллантирилмаса, ўзбек илм-фани қаёқдан тараққий этсин? Бу ҳолда, биз бир жойда депсиниб тура верамизгина эмас, тобора ортга қараб кетамиз. Чунки бошқалар олдинга интилишяпти. Буларни ўзбекчалаштириш, ўзбек илм-фанини ўзбекча асосда тараққий топтиришга ҳаракат қилиш ўрнига, Давлат тилини ривожлантириш департаменти бутун кучи-ғайратини лотин ёзувига ўтишга, давлат хизматчилари учун лотин ёзувига ўргатадиган пуллик курслар очишга бериб, толиқиб ҳам қолаётир. Ҳолбуки, биздан бошқа ҳеч бир мамлакатнинг давлат тили ҳақидаги қонунида миллий ёзувнинг қайси шаклида иш юритиши белгиланмаган, чунки лотин ёзувига ўтиш — давлат тилини ривожлантиришга мутлақо алоқаси йўқ нарса.\n1990 йиллар бошида очилиб, бир неча йил катта ишларни бажарган Тил қўмитаси ёпилгач, кўп ишлар ўлда-жўлда қолиб кетди. Унинг ўрнига таъсис этилиши белгиланган Тил комиссияси эса ўз оти билан комиссия – ҳар замонда бир йиғилади, биров бу ерда маош олиб ишламайди, бирон режали ишни бажармайди ва ҳеч кимда бу борада ҳеч масъулият йўқ.\nВазирлар Маҳкамасининг Давлат тилини ривожлантириш департаменти ва тил сиёсатига дахлдор (аслида ҳамма дахлдор бўлиши керак эмасми?) ташкилотлар эса аввало, она тилимизнинг ўз она юртимиздаги ўрни учун қайғуриши лозим.\nҲар бир мамлакатнинг кўзгуси ҳамма замонларда ҳам ўша юртнинг пойтахти бўлган. Энди тилимизнинг давлат тили мақомидаги амалий ифодаси Тошкентда қай аҳволдалигига қарайлик-да, хулоса қилаверайлик: бугун айтайлик, қайси банк идорасига кирманг ё қай бир бинога, кўчага қараманг, ажнабий сўзлару, атамаларга тўлиб тошган. Биз қаерда яшаяпмиз ўзи? Шунчалик ҳам байналмилаллик бўлар эканми?!\nТўғри, халқлар дўстлиги яхши, муҳим, керак, шарт, лекин бу дегани ўз тилингга беҳурмат бўлавер дегани ҳам эмас-да. Мана айтинг, Россиянинг Москва шаҳрида қанча одам, қанча миллат вакиллари яшайди ёхуд Лондон ё Ригаю Таллиндаги бирорта идора, кўчаси пешлавҳасига ўзбек ё тожикча битилган жойни топиб кўринг-чи! Нега, нега шу оддий ҳақиқатни сира англагимиз келмайди, кимдан бунча чўчиймиз ўзи?! Қолаверса, ўзбек давлатчилигининг асосида ўзбек тилининг туриши ҳеч қандай баҳсга, иккиланишга ҳожат, асоснингда бўлиши мумкин эмас!\nҲали Совет давлати ҳукмрон пайтида ўзбек эли ўз иродасини намоён этиб, она тилини давлат тили деб белгилаган эди. Аммо шиддат ва шаштимиз бундан нарига ўтмади – алпонг-талпонг қадам ташлаган Қонунбек паҳлавонимиз сал ичкарига кириб борар-бормас, хуррак отиб ухлашга тушди, эсизки, хурраги ҳам пасайиб бораётир. Яқинроқ бориб қараб, ҳолидан хабар олайлик, юзига сув сепиб бўлса ҳам уйғотиб олайлик, ишқилиб… Сўнг парвариш қилиб, оёққа турғизиб олмасак бўлмайди.\nPrevious Ижтимоий тармоқ илмоқли қармоқми?


"Голапа" газаги тайёрлаш усули рецепти сирлари, оддий ва мазали\nVatanda.Com » Пазандалик » Таомлар » "Голапа" газаги\nҲинд ошхонасининг машҳур ва севимли таомларидан бири. Жуда ҳам мазали ва нозик. Тайёрланиши оддий, натижаси дастурхон даврасида барчани лол қолдиради. Таомномадан ўз ўрнини эгаллаши турган гап. Ушбу рецептни албатта тайёрланг!\n1 стакан манний ёрмаси\n250 мл ўсимлик ёғи\nИчимлик содаси, туз ва сув\n1. Ошхона тоғорачасига манний ёрмаси, 1 чой қошиқ ўсимлик ёғи, 3-4 чимдим ичимлик содаси, бир чимдим тузни бирлаштиринг. Қўлингизда аралаштиринг.\n2. 1 ош қошиқ ун солиб аралаштиринг.\n3. 4 ош қошиқ сув қўшиб, аралаштиринг.\n4. Массани 10-15 дақиқа давомида, қўлингизда аралаштиринг. Ҳажмини ушлаб тура олмайдиган масса ҳосил бўлса, у ҳолда 1-2 чой қошиқ сув қуйинг ва 5 дақиқа давомида аралаштиринг. Натижада хамирдек консентация ҳосил бўлиши лозим.\n5. Қайноқ сувда намланган сочиқда хамирни ёпинг. 20-30 дақиқага хона ҳароратида қолдиринг.\n6. Хамирни тоза стол устида ёйинг. Унсиз. Стакан ёрдамида юмалоқ шакллар кесиб чиқинг.\n7. Кастрюлка ёки товада кўп миқдорда ёғни қиздиринг.\n8. Хамир бўлакларини ёғда тилла тусга киргунга қадар қовуринг.\n9. Голапаларга янада иштаха ва мазали таъм бағишлаш учун мурч сепинг. Дарҳол дастурхонга тортинг.\nТуркча сомса рецепти - тайёрлаш боскичлари + фото\nУй шароитида тайёрланган туркча сомса нафакат тамадди учун мукаммал вариант, балки мехмонларни сийлаш учун хам ажойиб таом булади. Иштаха очар обдор начинка, карсилдок хамир — жуда мазали!...\nЭрталабки нонушта учун уневерсал танлов! Қарсилдоқ нон бўлаги ва нозик асос бир-бирига киришиб, мўжизавий лаззатланишни тақдим этади. Таомнома учун ажойиб янгилик! Тайёрланиши оддий, натижаси ҳеч кимни бефарқ қолдирмайди. Ушбу рецептни албатта тайёрланг!...\nЧак-чак тайёрлаш - рецепти, турлари, хамири ва сиропи учун масалллиқлар\nЧак-чак ширинлиги туркий ҳалқлар ошҳонасига мансуб бўлиб, ҳамир ва асалдан тайёрланади. Унинг кўплаб турлари мавжуд. Ушбу ширинликни пишириш жуда осон бўлиб, бунинг учун кўп махсулотлар керак бўлмайди....


07 июл 2022, Тошкент вақти: 17:54\nҚирғизистон Чегара хизматидан 24 август куни олинган маълумотга қараганда, Тошкент икки давлат ўртасида баҳсли бўлиб турган Ункуртоғ-Унгартепа ҳудудидан ўз милиционерларини олиб чиқиб кетишдан бош тортмоқда.\nМаълумотда айтилишича, Тошкент Косонсой сув омбори ҳудудидан Қирғизистонга қарашли постлар олиб ташланишини талаб қилишда давом этаётир.\nЎзбекистонда Унгартепа, Қирғизистонда Ункуртоғ деб аталувчи мазкур ҳудудга 22 август куни иккита вертолётда 7 кишидан иборат ўзбек милиционерлари десанти ташланган эди.\nЎзбекистон Қирғизистоннинг баҳсли ҳудуддан милиционерларни олиб чиқиб кетиш талабига жавобан 13 август куни Косонсой сув омборида қўлга олинган ўзбекистонлик милиционернинг озод қилинишини талаб қилган. 22 август куни бу талаб бажарилган ва ўзбек милиционери ватанига қайтарилганди. Ўзбекистон шундан сўнг Косонсой сув омбори ҳудудидан қирғиз постлари олиб ташланишини ҳам талаб қила бошлади.\nБу борада 22 август куни кечқурун Ўзбекистон чегара қўшинлари қўмондони Рустам Эминжонов ва Қирғизистон Чегара хизмати раиси Абдикарим Алимбаевлар телефон орқали музокаралар ўтказган. Ҳар икки томон вазият кескинлашмасидан туриб ижобий томонга ҳал қилиниши лозимлигини таъкидлаган бўлса-да, муаммо ҳал қилиниши учун қадамлар ташланган эмас.\nБу орада қирғиз матбуоти Унгартепадаги радиореле станцияларида ишловчи қирғизистонликлар билан бир кундан бери алоқа узилиб қолгани, уларнинг аҳволи тўғрисида ҳеч қандай маълумот берилмаётгани тўғрисида хабар тарқатди. Айрим хабарларда эса Унгартепадаги радиостанцияда ишловчи қирғизистонликлардан бири бедарак йўқолгани тўғрисида айтилмоқда.\nБунинг ортидан Қирғизистоннинг Ахси туманида норозилик митинглари давом этмоқда. Митингга йиғилганлар Ўзбекистондан ўз милиция ходимларини Унгартепадан олиб чиқиб кетишни талаб қилаётир.\n24 август куни Қирғизистон Қуролли кучлари бош штаби ўзбек-қирғиз чегарасининг Жалолобод вилоятидан ўтувчи қисмини кучайтирлган тарзда назорат қилиш тўғрисида кўрсатама берди.\nҚирғизистон Чегара хизмати раиси Абдикарим Алимбаев кўрсатма асосида чегарада ҳарбийлар сони кўпайтирилганини, жумладан, ўзбек милиционерлари киритилган Унгартепа ҳудудига қўшимча кучлар ташланганини маълум қилди.\nАйни пайтда “Вечерний Бишкек” газетаси чоршанба куни таҳририят қирғиз расмийлари баҳсли, деб атаётган ҳудуд бундан 10 йил олдин Ўзбекистонга тегишли экани тан олингани тўғрисидаги ҳужжатларни қўлга киритганини билдирди.\nХабарда айтилишича, 2006 йилнинг 23 сентябрида Бишкек ташаббуси билан Тошкентда ўзбек-қирғиз чегарасини аниқлаш бўйича ҳукуматлараро комиссиянинг навбатдаги йиғилиши бўлиб ўтган. Ўша йиғилишда қирғиз делегацияси Унгартепа Ўзбекистон ҳудуди экани тўғрисидаги 20-сонли протоколни имзолаган.\nҚирғизистон ҳукумати ҳозирча бу хабарга муносабат билдиргани йўқ.\nЖорий йилда Ўзбекистон Қирғизистон билан баҳсли экани айтиб келинадиган ҳудудга иккинчи марта даҳл қилмоқда.\nШу йил 18 мартида Ўзбекистон Чаласарт деб аталувчи баҳсли ҳудудга ҳарбий техника ва аскар киритгани ортидан икки давлат ўртасида муносабат кескинлашиб кетганди. Бунга жавобан Қирғизистон ҳам мазкур ҳудудга тенг миқдорда ҳарбий техника ва аскар киритган.


Марказий Осиё давлатлари огоҳлантирилди. Уларда давлат қарзи кўпаймоқда | Qalampir.uz\nОлам\t12 Апрель 09:13 31674\nХалқаро валюта жамғармаси коронавирус туфайли зарар кўрган Яқин Шарқ ва Марказий Осиё иқтисодиётида қарздорлик даражаси ошиши мумкинлигини маълум қилди. Бу ҳақда “Al jazeera” хабар берди.\nМаълум қилинишича, Халқаро валюта жамғармаси Яқин Шарқ ва Марказий Осиёдаги давлатлар ўзларининг молиялаштириш талабларини чеклашлари кераклигини қайд этган. Чунки коронавирус пандемияси туфайли ҳукумат қарзининг кўпайиши вазиятни оғирлаштириши мумкин.\nМавританиядан Қозоғистонгача бўлган деярли 30 мамлакатни ўз ичига олган минтақа йилнинг учинчи чорагида карантин чораларини юмшатганидан сўнг иқтисодий ўсишни бошлади.\nЎтган 2020 йил кучли пандемия даврида талабнинг пасайиши кўплаб давлатлар иқтисодиётининг оқсашига олиб келди. Баъзи мамлакатларда халқаро қарздорлик кўрсаткичи ошиб кетди. Бу эса молиявий беқарорлик хавфини келтириб чиқаради ва иқтисодий тикланишни секинлаштириши мумкин.\nЭслатиб ўтамиз, Ўзбекистон Республикаси умумий ташқи қарзининг ҳажми 2020 йил бошига нисбатан 37,4 фоизга ёки 9,2 млрд долларга ошган ҳолда, 2021 йил 1 январь ҳолатига 33,8 млрд долларни ташкил қилган.\n10 Июнь 15:45 41765\n10 Июнь 20:28 33601\n11 Июнь 19:36 27315\n11 Июнь 19:00 25662\n12 Июнь 01:20 20530


Канчельскиснинг 16-чи учрашуви » Lochinlar.UZ\n» Янгиликлар » Канчельскиснинг 16-чи учрашуви\nКанчельскиснинг 16-чи учрашуви\nАндрей Канчельскис "Навбаҳор" бошқарувини 2018 йилнинг октябрь ойида қўлга олганди. Унинг дастлабки учрашуви 20 октябрь куни "Бухоро"га қарши кечган эди.\nҲозиргача "Навбаҳор" россиялик мутахассис қўл остида 15 учрашувни ўтказишга улгурди. Шундан 6 та учрашувда жамоамиз ғолиб бўлган бўлса, 5 ўйинда имконият бой берилган. Қолган 4 та учрашувда жамоамиз дуранг қайд этди. Тўплар нисбати 18-16.\nЭртага бўлиб ўтадиган учрашув "Навбаҳор" учун Андрей Канчельскис мураббийлигидаги 16-баҳс бўлади. Канчельскис жамоаси ўтган йили Бекободда мағлуб бўлганди. Ўша мағлубият алами учун ҳам мураббийимиз жамоани фақат ғалаба учун учрашувга тайёрлаган.\nУмид қиламизки, эртага ҳам "Навбаҳор" ўз мухлислари қаршисида керакли натижани қўлга кирита олади.скачать dle 10.4фильмы бесплатно\n20-тур. 24 okтябр, 17:30\n1 Пахтакор 17 44\n2 АГМК 19 42\n3 Насаф 19 37\n4 Қўқон-1912 19 32\n5 Металлург 19 31\n6 Бунёдкор 18 29\n7 Локомотив 19 25\n8 Навбаҳор 19 24\n9 Сўғдиёна 18 24\n10 Машъал 19 19\n11 Қизилқум 19 17\n12 Андижон 19 12\n13 Сурхон 19 12\n14 Бухоро 19 10\n19-тур. 19 okтябр


Президент: «Самарқанд қачон шиддат билан ривожланади, деган савол мени кўп қийнайди» » Ўзбекистон янгиликлари – Zamin.uz\n, 06 2021, 08:26\n16 апр, 14:50 994 Жамият\nАйни пайтда Президент Шавкат Мирзиёев раислигида Самарқанд вилоятида ўтказилаётган навбатдан ташқари сессияда давлат раҳбари Самарқанд янада ривожланиши зарурлигини қайд этди, дея хабар бермоқда «Дарё».\n«Мен ҳар доим Самарқандни соғинаман. Кўп жойларда ишладим, лекин бу вилоятда орттирган тажрибам жуда кўп қўл келади. Самарқандда ҳоким бўлиб ишлаган пайтларимни ҳамиша эслайман. У пайтлар муаммолар кўп эди, имкониятлар чекланган эди.\nВилоятда ўзгариш бўлмаяпти, десак нотўғри бўлади, ўзгаришлар ҳам бор, албатта. Лекин Самарқанд қачон шиддат билан ривожланади, қачон вилоят аҳолисининг бири икки бўлади, деган саволлар мени кўп қийнайди. Агар кимдир келиб мавжуд муаммоларимизни ҳал қилиб беради, десак адашамиз. Бугунги шиддат билан ўзгараётган замонда ҳар бир давлат, ҳар бир миллат биринчи ўзи ҳақида қайғуряпти.\nБугунги мулоқот чоғида ўйлашимиз керак – Имом Бухорий мажмуасидек муқаддас жойлари бўлган Самарқандда нималар қиламиз? Президент ана шундай улуғ айём кунларида нега келди, деган саволга қандай жавоб берамиз? Биз шу улуғ айём кунларида Самарқанд учун катта режалар тузамиз. Бу ерда улуғ бобомиз Имом ал-Бухорий хотираси бор. Унинг меросини бутун мусулмон дунёсига тараннум этсак арзийди.\nБобомизга муносиб мақбаралар, масжидлар қуришни бошлаганмиз. Бу ерга келган мўмин-мусулмонларга шароит яратсак, улар ҳам буюк тарихли давлат эканимизга, шу тарихни элга, айниқса ёшларга етказишни истаётганимизга гувоҳ бўлади. Ўзимизга ҳам бу ишларимиз инсоф, диёнат, шукроналик ҳиссиётларини беради», — деди Президент.\n«Самарқанд марказини кўчирамиз» — Шавкат Мирзиёев 16 апр, 13:53\n«У ғўдаймаган, кўп-кўп оғир синовлардан ўтган» — Шавкат Мирзиёев Хайрулло Бозоров ҳақида 05 фев, 14:10\nСамарқандга янги ҳоким тасдиқланди 26 мая, 06:35\nШавкат Мирзиёев: "Биз уйғонишимиз керак!" (видео) 20 мар, 21:02\nШавкат Мирзиёев Қашқадарёга жўнаб кетди 28 янв, 16:31


14 апрел 2021, Тошкент вақти: 10:21\nАрхивдан олинган фотосурат (суратнинг 8 майдаги можарога алоқаси йўқ).\nЧегараолди ҳудудида яшайдиган қирғизистонлик ва тожикистонликлар ўртасида 8 май куни содир бўлган можарода ов милтиғи ишга солинди ва миномётдан ўт очилди. Қирғизистон томони чегарачилардан уч нафари ўқотар қуролдан яраланганини маълум қилди. Тожикистон эса икки маҳаллий турғун оғир яраланганини билдирди.\nҚирғизистон Давлат чегара хизмати маълумотига кўра, можаро Боткен вилоятининг Чек деган жойида 50 сотих участкадан фойдаланиш масаласи туфайли келиб чиққан. Мазкур участка аниқлаштирилмаган ҳудуд бўлиб ҳисобланади, бироқ, Давлат чегара хизмати ундан феълан қирғизистонликлар фойдаланиб келганини қайд этган. Тожикистон эса мазкур ер тожик қишлоғи турғунлари томонидан фойдаланиб келинганини таъкидламоқда.\nЖума куни Қирғизистон томонидан 30-40 киши, Тожикистон томонидан ҳам яна шунча киши бир-бирларини тошбўрон қила бошлаганлар.\nҚирғизистон Давлат чегара хизмати версиясига кўра, можаро чоғида ов милтиғидан ўқ узилган. Можаро эскалациясига йўл қўймаслик мақсадида Қирғизистон ва Тожикистон чегара нарядлари осмонга бир неча бор огоҳлантирувчи ўқ отганлар.\nМожаро бир муддатга тинган. Икки республика чегараолди ҳудудлари аҳолиси билан тушунтириш ишлари олиб борилган.\nИкки қўшни мамлакат чегара хизматлари бир-бирларини зиддиятни келтириб чиқарганликда ва қарши томонга ўқ узганликда айблаган.\nАйни пайтда Тожикистон ва Қирғизистон чегарачилари ҳамда расмийлари ўртасида ҳар икки томонда вазиятни тўла барқарорлаштириш учун музокаралар олиб борилмоқда. Бу маълумотни ҳар икки томон вакиллари тасдиқлаган.


09:45 / 05.11.2019 936 pdf Ўқиш режими + -\nЖаҳолат ёруғликка айланди у кун,\nЕчилди юракдаги азалий тугун.\nБарчани мафтун этиб ёқимли бир ун,\nИсломнинг йўлида қилиб ғазотлар ,\nАллоҳни билсин деб биздек авлодлар,\nСоя солса ҳамки фисқу-фасодлар ,\nРоббим сабр бер деб турган Ҳабибим!\nҲар ишида Бисмиллаҳни мадҳ этган,\nКетса ҳамки ё умматим деб кетган,\nШафоатим кафолатдир деб айтган,\nКўз ёшлари уммон бўлган Ҳабибим!\nҚуръон оятларин бизга етказиб ,\nНафрат аламларни дилдан кетказиб,\nҚанча қора кунни бошдан ўтказиб ,\nАлҳамдулиллаҳ деб айтган Ҳабибим!\nҲайронман не бўлди биз инсонларга!?\nБунча меҳр қўймасак ёлғон дунёга?\nБарибир қайтурмиз Роббим Аллоҳга !\nШундай деб даъватлар қилган Ҳабибим!\nУзрлар айтамиз ё Расулаллоҳ,\nЙўлингиздан адашдик биз ожиз гумроҳ,\nБизни кечирсин деб ҳаким зот Аллоҳ,\nҲамиша дуода бўлган Ҳабибим!\nИброхимжон 11:13 / 06.11.2019\nАссалому ъалайкум!Аввало шеърни битган одамдан Аллох узи рози булсин.\n08:00 / 05.11.2019 1475\n11:05 / 05.11.2019 619\n2055 14:12 / 05.12.2017\n3152 21:09 / 17.12.2017\n1888 13:27 / 27.11.2017\n2508 17:41 / 29.11.2017


Лоқайдлик ва саводсизликнинг илдизи қаерда? – Сурхон тонги\nБош саҳифа / Жамият / Лоқайдлик ва саводсизликнинг илдизи қаерда?\nЯнвар 26, 2018\tЖамият Изоҳ қолдириш 665 Кўрилди\nёхуд Термиз давлат университетида қачон интизом ва тартиб ўрнатилади?\nЯқин-яқинларгача Термиз давлат университети воҳадаги ягона олий ўқув юрти саналар эди. Ўтган йили вилоятимизда 2 та олий ўқув юртининг филиали очилганлиги қайсидир маънода аҳолининг талаб ва эҳтиёжларини қондириш борасида амалий ишларнинг дебочаси бўлди. Бу даргоҳда бир вақтлар кўплаб дунё таниган ва тан олган олимлар, профессор ва академиклар фаолият юритган.\nШу нуқтаи назардан олиб қараганда, университет ўтмиши ва тарихига назар ташласангиз, унинг мустаҳкам илдизларга эга эканлигига амин бўласиз. Ҳукуматимиз томонидан университетда амалга оширилган кенг миқёсли қурилиш ва бунёдкорлик ишлари “мана ман” деган хорижий олийгоҳлардан асло қолишмайди. Эндиликда олийгоҳ замонавий моддий-техник базасига эга бўлди. Ўқийман, ишлайман, деганга барча шарт-шароит муҳайё этилган. Энди гап, сифат ва самарада.\nВилоят ҳокимининг режаси: “2017 йил декабрь ойида оммавий ахборот воситалари томонидан фаолияти танқидий ўрганиладиган ижтимоий соҳа объектлари” га асосан Термиз давлат университетида бўлиб, таълим жараёни билан танишдик.\nБугунги кунда педагогика факультетида бошланғич таълим методикаси, педагогика психологияси, мусиқа таълими ва тасвирий санъат, мактабгача таълим методикаси каби 4 та кафедра мавжуд. 70 нафар профессор-ўқитувчи, жумладан, 9 нафар фан номзоди фаолият юритади. Айни пайтда факультетда 830 ўринга эга 26 та аудитория бор. Дарс икки навбатда олиб борилади. 1152 нафар талабанинг 281 нафари ўғил болалар, 871 нафари қизлар. 270 нафари давлат гранти, 882 нафари тўлов-контракти асосида ўқийди. Умумий ҳисобда олиб қараганда, 300 нафар талаба университетда ётоқхона билан таъминланган. Қолган талабалар хусусий квартираларда туришади. Янги ўқув йилида 285 нафар талаба биринчи босқичга қабул қилинган.\nФакультет декани хонасида бўлганимизда, (18. ХII. 2017 йил ҳолатига кўра), биринчи босқичдан 213 нафарига талабалик гувоҳномаси ва рейтинг дафтарчалари ёзилгани ҳолда, қолган 72 нафарига ҳалигача талабалик гувоҳномалари ва рейтинг дафтарчалари ёзилмаганлигига гувоҳ бўлдик.\nПедагогика ва психология кафедрасининг 2017-2018 йилларга мўлжаллаб тузилган умумий ўрта таълим мактаблари билан ҳамкорлик фаолияти бўйича иш режаси номигагина ишлаб чиқилган. Иш режасида йили, ой ва санаси йўқ. Кафедра мудири Муслима Бозорова билан бўлган суҳбат жараёнида иш режасига кўра, тадбирлар ўтказилиши лозим бўлган Термиз шаҳридаги мактабларнинг рақами, жойлашган ўрни, директорларининг исми шарифларини сўраганимизда айтиб бера олмади. Тан олишича, ноябрь ва декабрь ойларида мактабларга бормаган ва тадбирлар уюштирмаган.\nСоциология фани ўқитувчиси Н. Ҳамраева 304-гуруҳга 2 та назорат иши олган, аммо саналарни қайд этмаган. Худди шундай, З. Амирқулова, Ҳ. Бердиевалар ҳам шундай жузъий камчиликларга йўл қўйган. 304-гуруҳ журналининг математика ўқитиш методикаси фани саҳифасида ўқитувчининг исми шарифи қайд этилмаган. Шу гуруҳнинг айрим талабаларидан ўтган мавзулар бўйича савол-жавоб қилганимизда қониқарли жавоб ололмадик. Икки нафар талаба дарс да йўқ. Бири турмушга чиққанлиги, иккинчиси тоби йўқлиги учун келмаган.\nТасвирий санъат ва муҳандислик графикаси фани ўқитувчиси Лолабек Абдураҳимов 3-босқич, 311-гуруҳга дарс ўтаётган экан. Гарчи дарс охирлаб қолган бўлса-да, ўқитувчи дарс мавзусини доскага ёзмаган. Шунингдек, ўқитувчининг ўқув услубий мажмуаси йиғма жилдида кенгаш қарорининг рақами ва тасдиқлаш санаси қўйилмаган.\nМусиқа таълими йўналиши 409-гуруҳ журналини кўздан кечирганимизда талабалар томонидан кўплаб дарс қолдирилиши ҳолатларига дуч келдик. Вокаль ижрочилиги йўналиши ўқитувчиси Улуғбек Очилов дарсга келмаган талабаларнинг исми шарифини айтиб бера олмади. Дарс яримлаб қолганлигига қарамасдан мавзу доскага ёзилмаган. Журнал муқоваси қўпорилган.\n410-гуруҳ журналининг ички бетлари кўчиб қолган. Дирижёрлик фани ўқитувчиси Раъно Мардаева дарс жараёнида қайси ўқув қўлланмадан фойдаланишини сўраганимизда, жўяли жавоб беролмади. Ўқитувчининг ўқув услубий мажмуасида ўша кунги “Гўзал Тошкент” мавзуси мавжуд эмаслиги маълум бўлди. Яъни, бевосита Мараим Жалиловнинг “Қўшиқлар хрестоматия си” 1-китобидан фойдаланган ҳолда дарс ўтаётганлиги аниқланди.\nАксарият аудиторияларда дарс жараёнида замонавий педагогик технологиялардан фойдаланилмаётганига гувоҳ бўлдик.\nМисол учун, факультет ёшлар иттифоқи етакчиси Дониёр Қўчқоров гарчи сентябрь ойида ушбу вазифага тайинланган бўлса-да, “Ёшларга оид давлат сиёсати тўғрисида”ги қонун ҳамда ёшлар иттифоқи билан боғлиқ саволларимизга жавоб бера олмасдан сукут сақлаганлиги, раҳбарият номига ёзган тушунтириш хатидаги имло хатолари ва ҳуснихатини кўриб, ҳали у ўз устида кўп ишлаши кераклигини пайқадик. Иш режа ишлаб чиқилмаган. Аъзолар рўйхати шакллантирилмаган.\nФакультетнинг Мактабгача таълим йўналишининг 1-босқич, 107-гуруҳ ҳамда 3-босқич, 306-гуруҳ талабаларидан олинган диктант натижалари бироз кўнгилни хижил қилади. Диктант матнида имловий, пунктуацион хатолар кўп учрайди. Талабаларнинг ҳуснихатида ҳарф элементларининг ифодаланишидаги “ўзига хослик”лар оқибатида, яъни тўлиқ ифодаланмаганлиги боис матннинг айрим ўринларида хатоликлар, тушунарсиз сўзларга йўл қўйилган. Айрим сўзлардаги қўпол хатоликларни кўриб, ҳайрон қоласиз. “Талаба” ўрнига “ўқувчи”, “Термез”, “Универстет”, “Приздент”, “Прензинди”, “Пиризиди”, “дэктант”, “вада”, “факултет”, “фармоиш”, “талоба”, “коммисия”, “интивелктивал”, “қадирият”, “мутолла”, “мутоола”, “тарғибод”, “маъданият”, “лавз”, Ҳофизда “Ҳ” ўрнига “Х” каби кўплаб хатоликлар учрайди. “Ҳ” билан “Х” ҳарфлари ўртасидаги хатоликлар нафақат биринчи балки, учинчи босқич талабалари томонидан ёзилган диктантда ҳам истаганча топилади. Олийгоҳда имконият, шароит етарли бўлсада, “талаба”, Термиз Президент сўзини ёзолмаган бўлғуси педагогдан яна нимани кутиш мумкин.\nМактабгача таълим йўналишининг 1-босқич, 107-гуруҳига психолог Айгул Абдураҳмонова маънавият соати ўтаётган экан. Илм-фан изланишни, ўз устида ишлашни тақозо этади. Ана шу ҳақиқатни унутган илм кишиси қаттиқ янглишади. А.Абдураҳмонова ўша кунги дарс учун конспектдан фойдаланмади. Аниқроғи, конспекти йўқ эди. У бу хатосини тўлдириш мақсадида дарс жараёнида ўз шогирди, талаба Шоҳиста Холлиеванинг “Мустақил иши” дан очиқчасига фойдалана қолди. Ахир шундоқ ёнгинасида шогирдининг “шпаргалка”си бўлса, ортиқча бош қотиришга на ҳожат! Хўш, ўқитувчи бундай ночор, масъулиятсиз бўлгач, талабани айтмаса ҳам бўлади.\nФакультетдаги 1-курсларнинг аксарият журналлари декабрь ойининг 15-санасигача юритилмаганлигини қандай баҳолаш мумкин? 12 та гуруҳда шундай кечикиш сабаб журналлар юритилмаган. Вақтинча декан ўринбосари вазифасини бажарувчи Шокир Чориевнинг айтишича, 15 декабрь куни 12 та гуруҳга журналлар келтирилган экан.\n— Ўз вақтида ўқув ишлари бўйича проректор ва бўлим бошлиқларига журналларнинг етишмаслиги масаласида билдирги берганмиз, — дейди Ш. Чориев.\n3-босқич, 305-гуруҳ журналини кўздан кечирганимизда аксарият талабалар муттасил дарс қолдираётганига амин бўлдик. Журналларда “й” белгилари кўп учрайди. Умуман, факультетдаги журнал юритилиши ҳолатида анча-мунча камчиликларни кузатиш мумкин. 19 декабрь куни учинчи жуфт ликдан дарсга устозларнинг кечикиб келишининг сабабини сўраганимизда муҳтарам устозлар бу ҳолатни деканатнинг йиғилиши билан изоҳлашди. Билимга чанқоқ талабалар илм истаб, кўзлари тўрт бўлиб устозларини кутиб туришганда мажлисбозликка не ҳожат?\nМусиқа таълими йўналишидаги 409-гуруҳ, 4-босқич талабаларидан 7 нафари бира-тўла дарс қолдиришди. Талабаларнинг айтишича, уларнинг 5 нафари ҳеч қандай сабабсиз дарсга келмаган. Энг аянчлиси, бугунги кунда биргина мусиқий таълим йўналишининг ўзида 10 турдаги дарсликлар етишмайди.\nФакультет декани М. Мирзаевнинг бизга берган маълумотида 138 нафар қиз турмушга чиққан. Шу туфайли бўлса керак, дарс қолдириш ҳолатлари кўпайиб бораётган эмиш. Қайсидир бир гуруҳнинг 1-босқич талабаси 3-фарзандини дунёга келтириш учун туғруқхонага тушган экан. Бугунги кунда факультет миқёсида оила қурган қизлар 11 фоиздан зиёдни ташкил этмоқда. Бу қизлар учун дарсга келмаслик, имтиёзини бермайди. Биз турмуш қуришга, фарзанд кўришга қарши эмасмиз. Болани боғчага бериб ёки қайнонасига қолдириб, дарсга келиши, илм-фан сирларини эгаллаши лозим. Чунки, у эртага ўқитувчи бўлади, ёшларга сабоқ беради-ку?! Олий таълим даргоҳидаги шароит ҳақида энди ўзингиз хулоса қилаверинг. Тўғри 10-15 йилда йиғилиб қолган камчиликларни бир йилда бартараф этиб бўлмайди. Президентимиз университетдаги номақбул муҳит, раҳбариятнинг масъулиятсизлиги, илмий салоҳиятнинг пастлиги, кадрларни танлаш ва ўз ўрнига қўйишдаги маҳаллийчилик, таниш-билишлик каби иллатларга барҳам бериш мақсадида Олий Мажлис депутати, иқтидорли олим Абдуқодир Тошқуловни ректор этиб тайинлади. Эндиги масала, раҳбар атрофида жипслашиб камчиликларни бартараф этиш учун олийгоҳ жамоаси бир ёқадан бош чиқариб, замон талаби даражасида ишлаши лозим. Ютуқ, имконият, эътибор ҳамжиҳатликда бўлади…\nКейинги Мўл ва сифатли ҳосил берадиган ёнғоқ\nАбжир устага иш кўп


Ўғил бола тарбиясининг 3 муҳим даври - 6 Апреля 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Yakshanba, 24.10.2021, 13:36\nГлавная » 2013 » Aprel » 6 » Ўғил бола тарбиясининг 3 муҳим даври\nЎғил бола тарбиясининг 3 муҳим даври\nГўдакликдан 4 ёшгача бўлган давр\n1-2 ёшдаги болакай кўпроқ онасига талпиниши рост. Чунки оналар фарзандларини суйиб, эркалайдилар, бўлар-бўлмасга койимайдилар. Бу эса боланинг онага нисбатан ишончини мустаҳкамлайди. Бу жараён узоқ давом этиши учун ўғлингиз билан қандай муомала қилишни биласизми? Отаси-чи, тарбияда унинг ўрни қандай?\nМуаммо нимада? Эътибор берган бўлсангиз, болакай 3 ёшга етгач, секин-аста ўз «мен»ини олға сура бошлайди. Бу вақтга келиб, унинг болаларча шўхлигу қайсарликлари сизга эриш туюлиб, феъл-атворини синдиришга урина бошлайсиз. Бу ишингиз тўғри эмас![www.JPG.uz]\nОна: ўғлингизни асраб-авайлашга ҳақлисиз, бироқ унинг «мен»и шаклланишига тўсқинлик қилманг. Бу вақтда у билан дўстона муомала қилиб, эртак қаҳрамонлари орқали яхши-ёмонни тушунтиринг. Унутманг, болалар кўрганлари ва эшитганлари билангина тасаввурларини бойитиб боришади.\nОта: юмушларингиз қанчалик муҳим бўлмасин, ишга отланганингизда ва уйга қайтганингизда ўғлингизнинг қўлларини қўлингизга олиб, кўзларига боқинг. 1-2 сониялик сўзсиз муомалангиз болангизда сизга нисбатан ишончни шакллантиради. Ота-ўғил тарбиясида бу жуда муҳим!\nБу муҳим! Ўғлингизни болалигидан «Сен эркаксан» дея койиманг! Йўқса, ўйинчоғини синдириб қўйгани ёки синглиси билан уришганига йиғлагани ҳам «эркакликка» тўғри келмас экан, деган тасаввурга келади. Ўғлингизнинг болалиги болаларча тасаввур билан ўтсин. Катта бўлишга ҳали улгуради.\n6 дан 13 ёшгача бўлган давр...\nБу ёшга келиб, ўғил болаларда ўзига хос «уйғониш» даври юз беради. Кимдир бирор кинофильм қаҳрамонига ўхшашни истаса, кимдир келажак учун болаларча режалар тузишни бошлайди. Бу даврнинг энг муҳим жиҳати эса ўғил бола оиласидаги эркаклар — отаси, бобоси ёки тоға-амакиларига тақлид қила бошлайди. Аввалги шўхликлари ўрнини катта ёшли эркакларнинг хатти-ҳаракатларини такрорлаш ёки улар билан суҳбатлашишга бўлган иштиёқ эгаллай бошлайди.\nМуаммо нимада: бу давр ўғлингизнинг болалик билан хайрлашиши ва йигитликка ўтишига тўғри келади. Қайсидир масалаларда иккиланиши, ўзидаги ўзгаришларни тушунмаслиги, дунёқарашларининг кенгайиши ёки қарши жинс вакилалари билан фарқларини солиштиришлари бўлиши лозим бўлган ҳолатлардир.\nОна: кўпчилик оналар «Катта бўлиб қолдинг» дея ўғилларига камроқ эътибор беришади. Ўзини қизиқтирган саволларга жавоб ололмаган бола эса кўчадан маслаҳатгўйлар топишга киришади. Тўғри, ўғлингиз анча улғайиб қолди. Бироқ болаликдан аста улғайиши, бошқалар билан муомалага киришиши учун оналик меҳрингиз ва маслаҳатларингиз кераклигини унутманг.\nОта: эътибор берган бўлсангиз, ўғлингиз сиз билан маслаҳатлашадиган, машина ҳайдаш, бозор-ўчарларга бирга боришга ташаббус кўрсатаяпти. Унинг шаштини қайтарманг. «Ҳали боласан» дея қанотини қайирсангиз, катта бўлиб қолганини исботлаш учун ножўя ҳаракатларга қўл уриши мумкин. Чунки у ҳали бола ва аста-секин улғайиш босқичига ўтаяпти.\nБу муҳим! Ўғлингиз мактабга чиқдими, билингки, оиладаги ҳар бир муносабат унинг тарбиясида из қолдирмай ўтмайди. Болага зуғум қилиб, қаттиққўл бўламан десангиз, саволларига қўрқитиш, чекловлар қўйиш билан жавоб қайтарсангиз, тажанг ва яширинча иш қилишга одатланадиган бўлиши мумкин.[www.BePuL.NeT]\n14 ёш ва ундан юқори бўлган давр...\nРуҳшунослар ўғил болаларнинг ўсмирлик даврида ота-оналар ўта сергак бўлиш кераклигини таъкидлашади. Сабаби ўсмирликнинг бошланиши секин-аста ўспиринликка уланиб, бола руҳиятида бир қатор ўзгаришлар кузатилади. Агар уларга эътибор берилса, асоратларсиз ўтишига эришиш мумкин.\nМуаммо нимада? Бу даврда ўғлингизнинг феъл-атвори ўзгарувчан, салга аразлайдиган, жаҳл қиладиган, гина сақлайдиган бўлиб қолиши мумкин. Сиз томондан айтилган танбеҳга эса «ўзим биламан» қабилида жавоб қайтаради. Бу вақтда ундаги ўзгарувчан феъл-атворни синдиришга уринаман десангиз, ҳеч нарсага эришмайсиз. Уни яхши муомала билан тўғирлашга ҳаракат қилинг.\nОна: ўсмирлик давридаги болани фақат яхши сўз билангина йўлга солиш мумкин. Отаси, бувиси ёки ўзи ҳурмат қиладиган эркакларнинг ҳаётлари, хатти-ҳаракатларини мисол қилиб, тўғри хулоса олишига кўмаклашинг. Аммо босим ўтказиб, сизникини маъқуллашига уринманг. Бироз эътиборли бўлиб, маслаҳатингизни аямасангиз, бу даврнинг ўзгарувчанликлари муаммоларсиз ўтиб кетади.\nОта: ўғлингиз ҳар бир сўзингиз, ҳаракатларингизни ўзича таҳлил қилади. Бироз диққат қилсангиз, ўз аксингизни ўғлингизда кўришингиз мумкин. Бу вақтда у билан кўпроқ суҳбатлашинг. Қизиқишлари, келажакдаги режаларини тўғри йўналтириш, йўл-йўриқ кўрсатишга эринманг. Орангизда кўринмас девор ҳосил бўлишига йўл қўйманг.\nБу муҳим! Билиб-билмай билдирилган фикр, кўзгу қаршисида кўпроқ ушланиб қолиши ёки маҳалла қизларига сездирмай хушомад қилишини танқид қилиб, кулгига олманг. Бу билан ундаги феъл-атвор, ўзига нисбатан ишончни чегаралаб қўйишингиз мумкин. Агар дўстона муомала қилсангиз, ўсмирликдан ўспиринликка ўтиши осон кечиб, ҳар ишда сиз билан маслаҳатлашадиган бўлади.\n«Ўғлимни ёлғиз ўзим тарбиялайман...»\nҲаётий вазиятлар сабаб ўғлингизни ёлғиз тарбиялаётган бўлсангиз, уни «қолипга» солиб қўйманг. Атрофдагиларнинг салбий таъсиридан сақлайман деб, ўзингиз билмаган ҳолда болангизнинг ўзига бўлган ишончини синдириб қўясиз. Тўғри, аввалига ҳар бир ишни сиз билан маслаҳатлашадиган фарзандингиз кўз ўнгингизда энг қобил ўғил бўлиб кўринади. Бироқ кейинчалик ҳам бировнинг кўрсатмасисиз, сизнинг йўл-йўриғингизсиз иш қилолмайдиган бўлиб қолиши мумкин.\nМуаммо нимада? Отасиз вояга етган болаларнинг аксариятида агар оилада бошқа фарзанд бўлмаса ёки қизлар орасида ягона ўғил бўлса, онасига керагидан ортиқ суяниб қолади. Натижада ўзининг мустақил фикрини ҳам билдиришга ийманадиган, ўзгалар фикрини маъқуллашдан нарига ўтолмайдиган шахс бўлиб шаклланишлари ҳам ҳеч гап эмас.\nСизнинг ҳаракатингиз: ўзингиз тўғри деб билган тарбия қанчалик одоб-ахлоқ қоидаларига тўғри келмасин, фарзандингиз дўстлари билан суҳбатлашиши, қизиқишларини амалга ошириши учун сиздан кўпроқ холи бўлишига имконият беринг. Ўзингиздаги хавотирни четга суриб, мустақил фикрлаши, иш юритиши учун кўмак беринг. Аммо тасаввурингиздаги ҳаётни ўғлингизга сингдиришга уринманг. «Мен йўл қўйган хатони у такрорламайди ёки отасига ўхшашини хоҳламайман» деб тақдирни ўзгартиришга уринманг.\nЎғил болага қаттиқ туриш керак деб, бўлар-бўлмасга турткилаш ёки дакки бериш нотўғри. Мақолни эсланг, «Урсанг эти қотади, сўксанг бети».\nСиздан ўрнак олади!\nЎғил бола кўпроқ отасидан ўрнак олади. Шу боис ота томонидан бажарилган ҳар бир ҳаракат келажакда фарзандининг оиласида ҳам такрорланиши исботланган ҳолат.\nЖинсий ҳаётга тайёрлашдан чўчиманг!\nЎғил болада эркак жинсига оид ўзгаришлар пайдо бўла бошлагач, феъл-атвори, юриш-туришида ҳам ўзгаришлар юз бериши мумкин. Бу вақтда жинсий ҳаёт ҳақидаги тасаввури тўғри шаклланишига кўмак беринг-да, ортиқча чалғимаслиги учун эътиборини билим олишга йўналтиринг.\nҚизларингизни авайлаб туриб, ўғилларингизга қаттиққўл бўлманг! Акс ҳолда туғишганлар орасида кўринмас адоватни юзага келтиришингиз мумкин. Зеро, баъзи ўғил болалар болаликдаги аламни катта бўлгач ҳам унутмайдилар.\n«Сен ўғил боласан, буни билишинг керак» деб ёшига мос келмаган ёки ҳали тасаввурига сиғдиролмайдиган нарсаларни уқтиришга ҳаракат қилманг. Ҳар нарсанинг ўз вақт-соати бор.\nКатегория: Foydali maslahatlar | Просмотров: 1034 | | Рейтинг: 5.0/4\n°člûb_Dê_RêåL_MãdRîd° 07.04.2013 09:10\n50%50% tugri halos


Озодбек Назарбеков яна бир устоз санъаткорни хонадонига йўқлаб борди - Darakchi\nМАДАНИЯТ 24.02.2021, 20:10\nБугун Ўзбекистонда хизмат кўрсатган санъат арбоби, А.Қодирий номидаги Ўзбекистон Республикаси давлат мукофоти лауреати, композитор ва бастакор Мустафо Бафоев хонадонига Ўзбекистон Республикаси композиторлар ва бастакорлар уюшмаси раҳбари Рустам Абдуллаев ва Ўзбекистон давлат консерваторияси ректори Камолиддин Ўринбоев ҳамроҳлигида ташриф буюрдик.\nУзоқ йиллар ўзбек миллий ва замонавий мусиқаси ривожи йўлида фаолият олиб борган тажрибали композитор билан суҳбатлашиш асносида унинг сермаҳсул ижоди ҳақида кўпгина маълумотларга эга бўлдик.\nУстоз бастакорнинг қатор асарлари театрларимизда намойиш этилган. Бастакор соҳибқирон Амир Темур ариясини ижро этиб, унинг яратилиши ҳақида тўлқинланиб сўзлаб берди. Тарихий асарларга алоҳида эътибор берилаётган ҳозирги кунларда бу каби ижод маҳсули барчамизда катта қизиқиш уйғотди.\nЎз ўрнида уни театрларимизда намойиш этиш учун халқимизга янада тушунарли, қизиқарли бўлишига эришиш, бунинг учун асарни мутахассислар иштирокида томошабинбоп саҳна асари даражасига етказиш кераклиги ҳақидаги мулоҳазаларимизни билдирдик.


Озарбойжон республикаси: Эрон минтақадаги барқарорликни қўллаб-қувватлайди - Parstoday\nОзарбойжон республикаси: Эрон минтақадаги барқарорликни қўллаб-қувватлайди\nоктябр 17, 2020 11:45 Asia/Tashkent\nКеча Озарбойжон республикаси ТИВ-и Эрон ислом жумҳуряти давлати минтақада барқарорлик ўрнатишда ўз ҳиссасини қўшган ва минтақада тинчлик ва хавфсизлик ўрнатилишини қўллаб- қувватламоқда деб эълон қилди.\nИРНА тарқатган хабарга кўра, Озарбойжон республикаси, ТИВ-и Эрон ҳукуматини ҳар доим Боку давлатининг ҳудудий яхлитлигини ва БМТ Хавфсизлик кенгашининг резлюцияларини ижро этилишини ҳимоя қилиб келганига тўхталиб, Эрон давлатининг расмий сиёсатларини олқишлади.\nКеча шунингдек Озарбойжон республикаси президенти Илҳом Алиев Теҳрон давлатини Арманистонга қурол ўтказилмаслиги учун ер ва ҳаво чегараларини ёпиб қўйгани сабаб, Эрон давлатига миннатдорчилик билдирди.\nОзарбойжон президенти аввлроқ Эрон ислом республикасининг Тоғли Қорабоғ можароси бўйича позициясини " адолатли" дея баҳолаганди.\nЭслатиб ўтамиз, Тоғли Қорабоғ минтақасида Арманистон ва Озарбойжон республикаси ўртасидаги тўқнашувлар 27 сентябрь куни эрталаб қайта бошланди ва шу пайтгача иккила томоннинг бир қатор ҳарбийларини ва тинч аҳолини ҳалок бўлишига сабаб бўлган.\nОзарбойжон республикаси армияси Тоғли Қорабоғдаги бир нечта қишлоқни назоратга олганини эълон қилди\nБоку давлати Тоғли Қорабоғ тинчлик шартномасига амал қилади


27 май 2022, Тошкент вақти: 20:17\nРоссиянинг Украинага босқини ортидан жорий қилинган санкцияларнинг илк кунидаëқ рубль ўз қадрини 20 фоизгача йўқотди\nМарказий банк “коридор” ўзбек мигранти учунлигини иддао қилди\n“Бунақа нозик масала одатдагидай, энг тепадан оғзаки берилган буйруқ асосида ҳал этилади. Марказий банк “коридорни" белгилаб беради ва тижорат банклари унга амал қилади. Бошқа иложи йўқ¸ қайси бирининг жони иккита йўқ дейишга?" деди банк вакили.\nЎзбекистонлик мустақил иқтисодчи Юлий Юсупов¸ Марказий банкнинг рубль учун жорий қилган “хавфсиз коридор”и ўзбек тижорат банкларини хавф ëқасига олиб боришини билдирди.\n- Рублнинг кескин қадрсизланиши билан боғлиқ йўқотишларни Ўзбекистон Марказий банки ўзига олгани йўқ¸ аксинча уларни тижорат банклари елкасига юклади. Бу бозорга хос бўлмаган усул. Ҳозирча тижорат банклари йўқотишлари кўламини аниқ айтиш қийин. Вақти билан¸ бу ҳақда уларнинг ўзи гапира бошлаши мумкин¸ - деди Озодликка Юсупов.\nМаъмурий коридор – сўмнинг ҳам рублга қўшилиб қулашига олиб келиши мумкин\nЎзбекистонлик яна бир иқтисодчи Беҳзод Ҳошимов “рубль билан ўзбек сўмини бир саватга қўйиш – рублдаги барча рискларни сўмга юклашга тенг бўлади”¸ деб ëзди.”\n“Минг марта айтган бўлсам-да айтаман: бозорга қўйиб бериш керак. Ўзбекистонликлар хоҳласа рублни олишсин¸ хоҳламаса олишмасин”.\nЎзбекистон санкцияга тушган Россия бойлари рублларининг “ахлатхонаси”га айланадими?


Qalampir.uz - Президент Ўрта Осиёда ягона бўлган корхона билан танишди\nПрезидент Ўрта Осиёда ягона бўлган корхона билан танишди\n18:54, 30.01.2019 Жамият\nАйни пайтда лойиҳанинг биринчи ва иккинчи босқичлари ишга туширилган.\nДавлат раҳбарининг Жиззах вилоятига ташрифи давом этмоқда. Шавкат Мирзиёевнинг навбатдаги манзилиги – Фориш туманидаги “Mega Invest Industrial” қўшма корхонаси бўлди.\n2017 йил декабрда фаолият бошлаган корхонада базальт тоши қайта ишланиб, базальт толаси ва арматураси ишлаб чиқарилади. Айни пайтда лойиҳанинг биринчи ва иккинчи босқичлари ишга туширилган. Германия, Франция, Италия, Россия, Туркия каби давлатлардан ноу-хау технологиялар келтириб ўрнатилган. 225 кишининг бандлиги таъминланган.\n2018 йилда бу ерда минг тонна базальт арматураси ва сеткалар ишлаб чиқарилди. Яқин вақтларда учинчи босқични ҳам ишга тушириш мўлжалланган. Корхона тўлиқ қувват билан ишлагач бир йилда 4 минг тонна базальт толаси ва 4 минг 800 тонна арматура тайёрланади.\nБазальт арматурасининг афзаллиги шундаки, у металл арматурасидан 8 баробар енгил, 3 баробар мустаҳкам, 30 фоиз арзон. Қолаверса, зангламайди, электр токини ўтказмайди, 100 йилгача ўз хусусиятини йўқотмайди. Мазкур корхона Ўрта Осиёда ягоналиги, МДҲ давлатларида иккинчи эканлиги билан аҳамиятлидир.\nДавлат раҳбари корхонадаги иш жараёнини кўздан кечирди. Фаолиятни янада кенгайтириб, ишлаб чиқариш ҳажмини ошириш, маҳсулотлар таннархини камайтириш бўйича топшириқлар берди.\nТеглар:Президент Шавкат Мирзиеёв Жиззах\nПрокуратура ходимига пора бермоқчи бўлган шахс қўлга олинди\n21:26, 07.02.2019 6 063\n13:36, 07.02.2019 5 739\n19:42, 06.02.2019 2 412\n10:24, 06.02.2019 2 728\n10:09, 06.02.2019 3 962


Мамлакатимизда коронавирус инфекциясига чалинган фуқаролар сони 3333 нафарга етди.\n– Мамлакатимизда коронавирус инфекциясига чалинган фуқаролар сони 3333 нафарга етди. 26 май куни 29, жами 2636 нафар, яъни 81 фоиз бемор тўлиқ соғайган. Соғлиқни сақлаш вазирлиги тақдим этган маълумотга кўра, шифохоналарда 683 бемор даволанмоқда, 4 нафарининг аҳволи оғир.\n45 мингдан кўпроқ фуқаро карантин тадбирлари билан қамраб олинган. Уларнинг 20 мингдан ортиқроғи стационар шароитда карантинда бўлиб турибди.\nКарантин тадбирлари давом этяпти. Афсуски, баъзи вилоятларда, ҳатто, “қизил” ҳудудларда ҳам айрим фуқароларимиз томонидан оммавий тадбирлар ўтказиш ҳолатлари қайд этиляпти. Бу каби йиғинлар касаллик кенг тарқалиб кетишига тўлиқ асос бўлиши мумкин. 70 кундирки давом этаётган карантин кўпчиликни зериктиргани табиий. Лекин бугунги вазиятда карантин тадбирларини давом эттиришга мажбурмиз. Боиси, аҳоли орасида касаллик қайд этиляпти.\nАгар вазият янада мураккаблашишини хоҳламасак, берилган тавсияларга тўлиқ риоя қилайлик. Шундагина вазиятни ижобий томонга ўзгартиришимиз мумкин. Акс ҳолда, карантин тадбирлари яна кучайтирилиши, муддати узайтирилиши мумкинлигини асло ёддан чиқарманг!


Абдусалом Азизов АҚШ ҳарбий делегациясини қабул қилди - 18.09.2018, Sputnik Ўзбекистон\nЎзбекистон мудофаа вазири АҚШнинг Миссисипи штати Миллий гвардияси делегациясини кутиб олди. 18.09.2018, Sputnik Ўзбекистон\n16:32 18.09.2018 (янгиланди: 16:33 18.09.2018)\nЎзбекистон мудофаа вазири АҚШнинг Миссисипи штати Миллий гвардияси делегациясини кутиб олди.\nБугун, 18 сентябрь куни мудофаа вазири Абдусалом Азизов Ўзбекистонга расмий ташриф билан келган Миссисипи штати Миллий гвардияси қўмондони – штат губернатори ўринбосари, генерал-майор Жейсон Бойлз бошчилигидаги ҳарбий делегацияни кутиб олди.\nШундан кейин меҳмонлар Қуролли Кучлар академиясининг вазифа ва фаолияти ҳамда малакали ҳарбий кадрларни етиштиришда замонавий ёндашувлар, курсантларнинг таълим олиши ва яшаши учун яратилган шароитлар билан яқиндан танишишди.\nТаъкидлаш керакки, Ўзбекистон Республикаси Мудофаа вазирлиги ўтган йилдан бошлаб хориж давлатлари мудофаа идоралари билан ўзаро ҳамкорлиги янги босқичга кўтарилди.\nМамлакатимизнинг бошқа давлатлар билан икки томонлама ҳарбий ва ҳарбий-техник ҳамкорлик доирасидаги чора-тадбирлар кўлами тобора кенгайиб, олий ҳарбий таълим муассасаларида профессор-ўқитувчилар, кўп йиллик хизмат тажрибасига эга офицерлар томонидан олиб борилаётган илмий-тадқиқот ишлари, долзарб йўналишлардаги изланишлар хориж тажрибасига таянган ҳолда амалга оширилмоқда.


Одамни ва ундан ўз жуфтини яратиб ва улардан зурриётларни чиқариб, ҳалол ризқ билан ризқлантириб қўйган зотга чексиз ҳамду санолар бўлсин.\nМукаммал гўзал хулқ билан юборилган ва башариятнинг буюк муаллими бўлган пайғамбаримиз Муҳаммад алайҳиссаломга салавоту саломлар бўлсин.\nДарҳақиқат, ислом динида фарзандлар тарбиясига катта эътибор қаратилган бўлиб, уларнинг дунёга келишида, руҳан, жисмонан ва ақлан соғлом бўлишида, ҳар томонлама баркамол авлод бўлиб етишишида асосий масъулиятни ота-онанинг зиммасидаги бурч деб этиб белгилаб берилган. Ушбу бурчни ўта муҳимлигига далолат қилиб Аллоҳ таоло ўзининг каломида:\n"Эй имон келтирганлар! Ўзларингизни ва оила аъзоларингизни ёқилғиси одамлар ва тошлар бўлмиш, дағал ва қаттиққўл, Аллоҳ буюрган нарсага итоатсизлик қилмайдиган фақат буюрган нарсага итоатсизлик қиладиган фаришталар (хизмать қиладиган) дўзахдан сақлангиз", (Таҳрим-6), дея мўмин-мусулмонларга хитоб қилган.\nШу ўринда шуни таъкидлаш лозимки оилада фарзандлар тарбиясида отанинг ўрни ўта муҳимдир. Аввало, эркак киши оила қуришдан олдин ўзига муносиб, диёнатли, ҳаёли ва оқила жуфт танлаши керак бўлади. Чунки ислом динида келин танлашда, унинг солиҳа ва яхши хулқ соҳибаси бўлиши ососий мезон ҳисобланади. Бу борада Расулуллоҳ (саллоллоҳу алайҳи васаллам):\n"Аёлнинг тўрт нарсаси: моли, насаби, жамоли ва дини учун никоҳланилади. Бас сен диндорини танла", деганлар.\nАлбатта, ушбу ҳадисга мувофиқ тарзда оила қурилгандан кейин Аллоҳдан солиҳ фарзандларни ато этишини дуо қилиб сўраш лозим бўлади. Ушбу хилдаги дуо ўта муҳим бўлиб, ҳатто Қўръони каримда пайғамбарларнинг фарзанд сўраб, дуо ва илтижолари қилганлари қисса қилиб келтирилган. Оли Имрон сурасида Закариё алайҳиссалом Аллоҳга дуо қилиб: "Эй Аллоҳ! Менга ўз ҳузурингдан солиҳ зурриёт ато этгин", деб сўрадилар.\nЮқорида қайд этилган ҳадис ва оятга амал қилиш оилада ҳар тарафлама соғлом фарзандларни дунёга келишига пойдевор бўлиб хизмат қилади. Яна шуни таъкидлаш лозимки, фарзандларга тарбия беришда ота ўзининг зиммасидаги фарзанднинг ҳақ-ҳуқуқини билиб, уни адо қилмоқлиги лозимдир. Аксинча адо қилмаса фарзанд ёшлигида ширин бўлсада, вояга етгандан кейин унинг меваси аччиқ бўлиши аниқдир. Шунинг учун Пайғамбаримиз (саллоллоҳу алайҳи васаллам):\n"Фарзанднинг ҳаққи отада учтадир: туғилганда чиройли исм қўйиш, ақли кирганда Қуръонни ўргатиш ва вояга етиб оилага тайёр бўлганда уни уйлантириб қўйишдир", дедилар.\nБу ҳадисда ҳам Сарвари коинот юксак намуна бўлиб аввало фарзандга чиройли исм қўйишга даъват қилдилар. Сўнг ақли кирганда Қуръонни ўргатиш деганлари, башариятни саодатга етаклайдиган Аллоҳнинг муқаддас кўрсатмалари ёдлатиб, унга амал қилишга одатлантириш демакдир. Зеро, бу сифат пайғамбаримизнинг гўзал хулқларидир. Бунга мисол шуки, Оиша (розияллоҳу анҳо) онамиздан пайғамбаримизнинг (саллоллоҳу алайҳи васаллам) хулқлари ҳақида сўралганда: “У кишининг хулқлари Қуръон эди”, деб жавоб бердилар. Шундан маълум бўладики, Қуръонни фарзандларга ўргатишдан мурод Аллоҳ таоло ўзи таъкидлаганидек "Бу Қуръонда ҳеч қандай шубҳа бўлмаган, Аллоҳга тақво қилувчилар учун ҳидоятдир" деган тўғри йўлни кўрсатиб, пайғамбаримизнинг гўзал хуқлари билан фарзандларни хулқлантаришдир.\nДемак, ҳар қандай ота-она ўз фарзандларини ушбу гўзал хулқ билан тарбия қилмас экан, бу ўзи ва фарзандлари ҳамда жамият учун ҳалокатдир. Шунинг учун тарбия масаласида буюк мутафакккир олимларимиздан бири Абдулла Авлоний "Тарбия биз учун ё ҳаёт - ё мамот, ё нажот - ҳалокат, ё саодат - фалокат масаласидир" деган.\nХулоса қилиб айтганда шуниси ўринлики, юқорида баён этилган оят, ҳадис ва ҳикматли сўзлар оилада фарзанд тарбиясида отанинг ўрни ўта муҳим эканлигига далолат қилади, Шундай экан ҳар бир ота-она жамият тараққиёти ва фаровонлиги йўлида ўз фарзандларига юксак одоб ва тарбия беришлари лозимдир. Бу борада ҳам тавфиқ ва нажотни ўзидан сўраймиз.\nКиритилган вақти: 20/01/2017 00:00; Кўрилганлиги: 3068\nМатериал манзили: https://www.sammuslim.uz/articles/farzand-tarbiyasida-otaning-orni\nЧоп этилган вақт: 29/07/2021 12:57


Январь-сентябрь ойларида 1,2 млрд долларлик буғдой импорт қилинди | Qalampir.uz\nЯнварь-сентябрь ойларида 1,2 млрд долларлик буғдой импорт қилинди\nЖамият\t10 Декабрь 2020 14:59 2735\nЖорий йилнинг январь-сентябрь ойларида Ўзбекистоннинг буғдой импорти 1,2 миллиард долларни ташкил этиб, ўтган йилнинг шу даврига нисбатан 28 фоизга ошган. Озиқ-овқат маҳсулотлари асосан Қозоғистон, Россия, Беларусь, Малайзия ва Украина давлатларидан олиб кирилган. Бу ҳақда Олий Мажлис Сенатининг “Озиқ-овқат маҳсулотининг сифати ва хавфсизлиги тўғрисида”ги Қонуннинг Тошкент вилояти ва Тошкент шаҳрида ижро этилиши муҳокамасида сўз борди.\nМаълум қилинишича, озиқ-овқат товарларини импорт қилувчи корхоналар сони 1 601 тани ташкил этиб, иқтисодиёт тармоқлари томонидан 190 миллион доллар, ҳудуд корхоналари томонидан эса 975 миллион доллар қийматида маҳсулотлар импорт қилинган. Хусусан, Тошкент шаҳрида 561 миллион доллар, Тошкент вилоятида 171 миллион долларни ташкил қилган.\n“Жумладан, озиқ-овқат товарлари импорти таркибида кундалик истеъмол маҳсулотлари жами 2,8 миллион тоннани ташкил этиб, 12 фоизга ёки ўтган йилга нисбатан 296 минг тоннага ошган. Гўшт маҳсулотлари 2 баробарга ёки 19 минг тоннага ортган”, дейилади хабарда.\nБундан ташқари, Тошкент вилоятига 7 минг тоннага яқин мол гўшти, 5,5 минг тоннадан ортиқ парранда гўшти, 1,2 минг тоннага яқин сут ва сут маҳсулотлари, 4,2 минг тоннага яқин балиқ ва балиқ маҳсулотлари олиб кирилган. Қолаверса, Тошкент шаҳрига 5,5 минг тоннага яқин мол гўшти, 15 минг тоннадан ортиқ парранда гўшти, 11 минг тоннага яқин сут ва сут маҳсулотлари, 2,5 минг тоннага яқин балиқ ва балиқ маҳсулотлари импорт қилинган.\n10 Июнь 15:45 41643\n10 Июнь 20:28 33499\n11 Июнь 19:36 27080\n11 Июнь 19:00 25465\n12 Июнь 01:20 20269


Ўзбекистондаги аксарият меҳмонхоналарда ҳамон жуфтликлардан никоҳ гувоҳномаси талаб қилинмоқда / Ўзбекистон янгиликлари, энг сўнгги хабарлар\nЖАМИЯТ 0 Шархлар 2739 кўрилди\nРеспубликамиз ҳудудида меҳмонхона хизмати кўрсатиш қоидалари: брон қилиш, ташриф буюрувчиларни расмийлаштириш, никоҳ муносабатларидан қатъи назар жой бериш, бепул хизматлар доираси ва бошқаларни белгиловчи намунавий низом қабул қилинди.\nУнда белгиланишича, меҳмонхона хизматлари яшаш жойи (прописка), фуқаролик, жисмоний шахсларнинг қариндошлик ва никоҳ муносабатлари, шунингдек шахсий ҳаёт ҳуқуқини чекловчи бошқа омиллардан қатъий назар кўрсатилиши лозим.\nUZ24 таҳририяти паспортида муҳри бўлмаган Ўзбекистон фуқароларига меҳмонхона хизматлари кўрсатилиши ёки йўқлигини билиш мақсадида 4 та меҳмонхона (Тошкент, Самарқанд, Бухоро) билан боғланди. Wyndham, Grand Atlas (Тошкент), Chor Minor (Бухоро), Hotel Grand Samarkand (Самарқанд) орасида фақат Бухородаги меҳмонхонада меҳмонларни никоҳ шартномасисиз қабул қилиниши маълум бўлди. Меҳмонхона ходимининг таъкидлашича, янги қоидалар билан танишилган ва улар билан ишлашга тайёр.\nПойтахт меҳмонхоналари боланинг туғилганлик тўғрисидаги гувоҳномаси нусхаси бўлганида ҳам жуфтликларни қабул қилишни қатъиян рад этди. Қайсидир меҳмонхона вакили бундай қоида йўқлигини айтаётган бўлса, яна бири текшириш келса, муаммолар юзага келишини айтмоқда.\nТошкентда "Hilton Hotels & Resorts" бренди остида илк меҳмонхона очилди\nПойтахт марказидаги автотураргоҳ ўрнида меҳмонхона ва иккита бизнес марказ қурилади\nСамолётда почтани ташиш қоидаларини биласизми?


Чиқиш мавсуми давом этади\n06 июл 2022, Тошкент вақти: 00:15\nноябр 18, 2008\nЎзбекистон КХШТ нинг 2008 йил 4 сентябрида Москвада ўтказилган сўнгги йиғинига ҳам нуфузи пастроқ делегация юборди.\nЎзбекистоннинг ЕвроосиёИҲдан чиқиш қарори маълум бўлгач¸ таҳлилчилар Каримовнинг навбатдаги қадамини башорат қилишга киришдилар.\nЎзбекистон Евроосиё иқтисодий ҳамжамиятига қўшилганидан бери, кўплаб таҳлилчи ва сиёсатшунослар, унинг бу ташкилотдаги умри узоқ бўлмаслигини айтиб келган эди. Бу башоратлар, жумладан, Тошкент раҳбарининг табиатига хос ўзгарувчанлигига ҳам асосланган эди.\nЎтган ҳафта бу башоратлар тўғри бўлиб чиққач, яқинларгача Ислом Каримов бунчаликка бормаслигини ишонч билан айтиб келган сиёсатшунослар энди, Тошкентнинг Россия назоратидаги яна бир муҳим тузилма – Коллектив хавфсизлик шартномаси ташкилотидан ҳам чиқиши муқаррар эканини айтишмоқда.\nЖумладан¸ Москвадаги МДҲ мамлакатлари институти директори¸ Россия Давлат думаси депутати Константин Затулин “Интерфакс” агентлиги билан суҳбатда ЕвроосиëИҲдан чиқиб, Россияга аниқ муждани юборган Ўзбекистон Президенти Ислом Каримов энди ўз ташқи сиёсати йўналишини ўзгартириш бобидаги навбатдаги қадам ўлароқ, “КХШТ”ни ҳам тарк этса ҳайрон қолмаслигини таъкидлади.\nРоссия сиёсатининг нуфузли арбобларидан бири бўлмиш жаноб Затулинга кўра, Каримовнинг ўтмишда Россия билан Америка ўртасидаги келишмовчиликлардан фойдаланиб келгани инобатга олинса, воқеаларнинг айнан шундай ривожланишига шубҳа қилмаса ҳам бўлади.\nМДҲ мамлакатлари институтининг Марказий Осиё бўлими раҳбари Андрей Грозин ҳам, Каримов ҳукумати ҳаракатлари мантиғидан келиб чиқиб, яқин келажакда КХШТ аъзоларининг биттага камайишини гумон қилиш қийин эмас, дейди Озодлик радиоси билан суҳбатда.\n- Ўзбекистон ташқи сиёсатида бундай бурилишлар янгилик эмаслиги ва тез-тез бўлиб туришини инобатга олсак, воқеаларнинг кейинги ривожини билиб олиш қийин эмас. “Худой” дегандан кейин “берди”сини ҳам айтиш керак. Бундан ташқари, Тошкентнинг ЕвроосиëИҲ ва Коллектив хавфсизлик шартномаси ташкилотидаги иштироки ўзига хос бўлиб келган, яъни у мазкур ташкилотларга баъзи шартлар билан аъзо бўлиб келди.\nТошкент бу тузилмалар доирасидаги барча ҳужжатларни имзоламади, имзолаган ҳужжатларнинг эса, баъзи шартларини қабул қилмай келди. ЕвроосиëИҲ ва КХШТни назорат қиладиган Россия учун, аъзолар орасида муайян тартиб бўлиши муҳимдир. Яъни аъзолар барча ҳужжат ва шартларни қабул қилиши ёхуд бу ташкилотларни тарк этиши лозим, - дейди москвалик таҳлилчи.\nҒарбда Каримов режими ғоялари тарғиботчиси сифатида танилган лондонлик сиёсатшунос Ширин Акинер Ўзбекистоннинг ЕвроосиëИҲдан чиқиши кейинги пайтларда аниқ кўрина бошлаган бўлса-да, бу воқеанинг бундай тез рўй беришини кутмаган эдим, дейди.\nКаримов ҳукуматининг табиатини яхши биладиган профессор Акинер ҳам, Тошкентнинг КХШТдаги истиқболи борасида шубҳа қолмаганини айтади.\n- Ўзбекистон ЕвроосиëИҲдан чиққанидан кейин, навбатдаги қадам унинг Коллектив хавфсизлик шартномаси ташкилотидан ҳам чиқиши, менимча, аниқ бўлиб қолди. Марказий Осиёдаги бошқа давлатлар, хусусан Қозоғистондан фарқли, Ўзбекистон бирор ташкилотдаги аъзолиги қандайдир босқичда манфаатларига хизмат қилмай қўйса, уни тарк этишга ошиқади. Яъни Ўзбекистоннинг ҳар бир ташкилотда аъзолик масаласига ўзига хос ёндашуви бор, - дейди Каримов ҳукуматидаги эврилишларни яхши биладиган профессор Акинер.\nЛондонлик яна бир сиёсий шарҳловчи, Халқаро муносабатлар қироллик институти профессори Юрий Фёдоров Евроосиё иқтисодий ҳамжамияти ва Коллектив хавфсизлик шартномаси ташкилоти каби “арвоҳ ташкилотлар”, унга аъзо давлатларнинг қай даражада россияпарастлигини намойиш қилиш учунгина хизмат қилади¸ деган фикрда.\nАндижон воқеаларидан кейин вужудга келган сиёсий эҳтиёж важидан бу ташкилотларга қўшилиб қолган Ўзбекистон энди улардан чиқиш пайти келганини англаб қолди.\n- Каримов сиёсат юритишнинг шарқона нозик усулларидан хабардор ҳукмдор сифатида, Россия билан кези келса дўқ-пўписа оҳангида гаплашиш, тилёғламаликдан кўра, кўпроқ фойда беришини жуда яхши билади. Унинг бунга ишончи асоссиз эмас, албатта. Ташқи сиёсат векторини ўзгартириш борасида катта тажрибага эга бўлган Каримов Москва билан гаплашиш оҳангини ўзгартириш фурсати келганини яхши билади, - дейди Чэтам Ҳауз профессори.\nҚўшма Шататларда ҳокимият алмашаётгани, Европа Иттифоқи билан Россия ўртасидаги муайян келишмовчиликлар¸ қолаверса¸ Андижон воқеаларидан кейин Ғарбнинг Тошкентга нисбатан позицияси анчайин юмшаб қолгани, Каримов учун энг қулай фурсатдир, дейди таҳлилчи.\n- Ғарбдаги сўнгги ўзгаришлардан кейин, жаноб Каримов ЕвроосиëИҲ ва КХШТда қолишдан ўзи учун ҳеч қандай манфаат кўрмай қолди, ўзи аслида ҳам шундай. Чунки бу ташкилотлар маълум маънода, “арвоҳ ташкилотлардир”, - дейди профессор Фёдоров.\nМДҲ институти таҳлилчиси Грозин ҳам Каримов Ғарбдаги сўнгги ўзгаришлардан фойдаланиб қолмасликни¸ ўзи учун гумроҳлик бўлишини билади, дейди.\n- Афтидан, Ислом Абдуғаниевич энди Американинг янги маъмурияти билан муносабатларни янгидан бошлашга умидвор кўринади, дейди Грозин.\nЛекин ташқи сиёсатини бошқа йўналишга буришда, Тошкент эҳтиёткор бўлиши лозим, деб қўшимча қилади Грозин. Чунки Ўзбекистон Россия билан иттифоқчилик шартномасини имзолаган, бундан ташқари, Москва Ўзбекистонга энергетика соҳаси ва бошқа лойиҳаларга миллиардлаб доллар миқдорида сармоя ваъда қилган. Каримовнинг эҳтиётсизлиги Ўзбекистонга қимматга тушиши мумкин, дея таъкидлайди москвалик таҳлилчи.\nХалқаро муносабатлар қироллик институти таҳлилчиси профессор Фёдоров¸ москвалик ҳамкасбининг бу фикрига қўшилмайди. Унинг айтишича, бугун вужудга келган вазиятда Россиянинг ҳар қандай шароитда Марказий Осиё, жумладан Ўзбекистон газини сотиб олишдан бошқа чораси йўқ. Чунки деб давом этади таҳлилчи:\n- Россияда газ ўзлаштиришда ўсиш кузатилгани йўқ, келажакда эса, билишимча, унинг қисқариши кутилмоқда. Россия халқаро шартномалар, қолаверса ички истеъмолчиларни газ билан таъминлаш борасида ўз зиммасига олган мажбуриятларини бажариши учун эса, жумладан Ўзбекистондан ҳам газ сотиб олишга ва Ўзбекистон газ секторини ривожлантириш учун сармоя ётқизишга мажбур бўлади. Каримовнинг бунга ақли етади, албатта, - дер экан Чэтам Ҳауз таҳлилчиси, Ўзбекистон раҳбари Ғарб томон яна мулозамат қила бошлаганининг бошқа бир муҳим боиси борлигини айтади.\nЖаноб Фëдоровга кўра, сиёсий умрининг заволи кўриниб қолган Каримов ўзи ва оиласининг келажагини ўйлаш вақти келганини ҳам англаб қолган.\n- Бу ҳақда гапирганда одамнинг хаëлига, албатта, Каримовнинг Ғарб банкларидаги ўз ҳисоб рақамлари музлатиб қўйилмаслигини исташи ҳақидаги фикр келади. Лекин, менимча, Каримов учун бу ерда муҳимроқ масала бор. У ҳокимиятдан кетганидан кейин, хоҳ у табиий ҳолда кетсин, яъни унинг ўлимидан кейин, хоҳ у кимгадир ҳокимиятни ўзи топширсин, Ғарбда у танлаган ворисни қабул қилишлари унинг учун ўта муҳимдир. Чунки Ғарбда Каримов ворисининг тан олиниши у ва оиласининг келажаги кафолатидир, - дейди Лондондаги халқаро муносабатлар қироллик институти професори Юрий Фёдоров.\nЭслатма: Ўзбекистон Коллектив хавфсизлик шартномасига 1992 йилда Тошкентда бўлиб ўтган йиғинда қўшилган, кейин 1999 йилда ундан чиққан. Андижон воқеаларидан бир йил ўтиб, 2006 йилнинг ёзида яна бу ташкилотга яна қайтиб кирган.


Сирдарё вилояти Боёвут туманидаги “Аҳмадий” фермер хўжалиги раҳбари Баҳодир Кенжаев тумандаги илғор, янгиликка интиладиган қишлоқ мулкдорларидан бири. У туманда биринчилардан бўлиб кўп тармоқли хўжаликка асос солганди. Пахтачилик ва чорвачилик йўналишида фаолият кўрсатаётган фермер ҳар йили маҳсулот етиштириш шартномавий режаларини ошириб бажаради. 30 гектардан ошиқ майдонда уруғлик пахта етиштириш ҳисобига олинаётган даромад салмоғини янада ошириб келаяпти. Ўтган қисқа даврда мулкдор хўжаликдаги чорва моллари сонини 120 бошга етказди. Шунинг 60 бошдан ошиғини соғин сигирлар ташкил этади.\nЎтган йили чорвачиликни ривожлантириш мақсадида “1 Боёвут” СИУ ҳудудидаги кўп йилдан буён фойдаланилмаётган, ташландиқ ҳолга келиб қолган бинони олиб наслли мол кўпайтиришга ихтисослаштирган йирик чорвачилик фермер хўжалигига айлантирди.\n2016 йилнинг октябрьойида “Асака”банк ва Халқ банкидан 540 миллион сўм кредит олиб Германия давлатидан 63 бош зотли ғунажин олиб келди. Фермада қишлов учун аввало мўл озуқа захираси яратилди. 30 гектар майдонда етиштирилган бедадан хушхўр озуқа-сенаж тайёрланди. Бундан ташқари, кечки экин сифатида экилган маккажўхори поясининг ўзидан 500 тоннадан ошиқ силос бостирилди. Молхоналар икки қаватли плёнка билан ўраб чиқилди. Фермагача янги электр линияси тортиб келинди. Ҳаракатлар самарасида хўжаликда қишлов бечиқим ва беталофат ўтказилаяпти. Германиядан келтирилган ғунажинлардан ҳозиргача 7 бош бузоқ олинди.\n—Ҳар бош зотли сигирдан 25 литрдан сут соғиб олинаётганлиги даромадимизни кескин оширади, —дейди фермер хўжалиги иш бошқарувчиси Абдуназар Кенжаев. —Бу бир сигирнинг кундалик маҳсулдорлиги 50 минг сўмни ташкил этаяпти, демакдир. Кўрилаётган фойдани ҳисоб-китоб қилган ҳолда Германиядан яна 50 бош ғунажин олиб келиш чорасини кўраяпмиз. Ферма ёнида яна сутни қайта ишлаш мини заводини ҳам қурамиз. Бу эса чорвачиликдан кўрилаётган даромадни икки ҳисса ошириб, аҳоли дастурхонини арзон сут маҳсулотларибилан таъминлайди. Энг асосийси, шу йилнинг охирига бориб чорвачилик йўналишидаги фермер хўжаликлари, шахсий хўжаликда мол боқувчиларга зотли бузоқ сотишга ҳам муваффақ бўламиз. Бу эса вилоятимизда чорвачилик истиқболли тармоққа айланишининг мустаҳкам асосидир.


СПАЗГАН НЕО – medu.uz – Дорилар ҳақида маълумотлар ўзбек тилида\nHome Йўриқномалар СПАЗГАН НЕО\nПрепаратнинг савдо номи: СПАЗГАН НЕО\nТаъсир этувчи моддалар (ХПН): ибупрофен + питофенон + фенпивериний бромиди\nфаол моддалар: 400,0 мг ибупрофен, 5,0 мг питофенона гидрохлориди, 0,1 мг фенпивериний бромиди;\nёрдамчи моддалар: 88,0 мг маккажўхори крахмали, 85,9 мг микрокристалл целлюлоза, 14,7 мг натрий карбоксиметилкрахмал (А тури), 10,6 мг альгин кислотаси, 0,6 мг динатрий эдетати дигидрати, 11,0 мг повидон (PVP К-90), 7,0 мг коллоид кремний диоксиди (аэросил 200), 4,7 мг натрий кроскармеллоза, 2,4 мг натрий лаурилсульфати, 5,0 мг магний стеарати, 5,0 мг тальк; ёрдамчи моддалар (қобиғи): 19,2 мг оқ опадрай II 85G68918, 7,4 мг поливинил спирти, 5,76 мг титан диоксиди, 3,36 мг тальк, 2,1 мг макрогол, 0,58 мг соя лецитини.\nТаърифи: думалоқ, икки томонлама қавариқ, бир томонида «W» гравировкаси бўлган, оқ рангли, плёнка қобиқ билан қопланган таблеткалар.\nФармакотерапевтик гуруҳи: ибупрофен бошқа препаратлар билан мажмуада.\nМажмуавий препарат, оғриқ қолдирувчи, яллиғланишга қарши ва спазмолитик таъсир кўрсатади. Простагландинлар (Pg) синтезини сусайтиради. Препаратнинг таркибига ностероид яллиғланишга қарши восита ибупрофен, миотроп спазмолитик восита питофенон гидрохлориди ва марказий ва периферик таъсирга эга м-холиноблокатор фенпивериний бромиди киради.\nИбупрофен фенилпропион кислотасининг ҳосиласи ҳисобланади. Оғриқ қолдирувчи, яллиғланишга қарши ва иситма туширувчи таъсирга эга. Асосий таъсир механизми – марказий нерв тизими ва периферик тўқималардаги оғриқ сезувчанлиги, терморегуляция ва яллиғланиш модуляторлари – простагландинлар биосинтезини сусайтиришдир. Бирламчи дисменореяли аёлларда миометрийда простагландинларнинг ошган даражасини пасайтиради, шунинг хисобига бачадон ичи босимини ва бачадон қисқаришлари тез-тезлигини камайтиради.\nПитофенон гидрохлориди, папаверинга ўхшаб, ички аъзоларнинг силлиқ мушакларига бевосита миотроп таъсир кўрсатади ва унинг бўшашишини чақиради.\nФенпиверин бромиди м-холиноблокловчи таъсири туфайли, силлиқ мушакларга қўшимча бўшаштирувчи таъсир кўрсатади.\nПрепаратнинг уч компонентларини қўшилиши уларнинг фармакологик таъсирини ўзаро кучайишига олиб келади.\nСПАЗГАН НЕО препаратининг компонентлари меъда-ичак йўлларида яхши сўрилади. Қон плазмасидаги чўққи концентрациясига препарат қабул қилингандан кейин тахминан 1-2 соат ўтгач эришилади. Препаратнинг асосий компоненти ибупрофен плазма оқсиллари билан 99% га боғланади, синовиал суюқликда тўпланиши мумкин, жигарда метаболизмга учрайди ва метаболитлари ва конъюгатлар кўринишида 90% сийдик билан чиқарилади. Препаратнинг катта бўлмаган қисми сафро билан чиқарилади. Қон плазмасидан ярим чиқарилиш даври 2 соатни ташкил қилади.\nИчки аъзолар силлиқ мушакларининг кучсиз ва ифодаланган спазмларидаги оғриқ синдроми: жигар ва буйрак санчиғи, сафро чиқариш йўлларининг дискинезияси, ичак санчиғи.\nГинекологик касалликлар: дисменорея.\nБош оғриғи, шу жумладан, мигреноз характерли.\nБўғимлар, невралгиялар, ишиалгиялар, миалгиялардаги оғриқларда қисқа муддатли симптоматик даволашда қўлланади.\nОвқатдан 1 соат олдин ёки овқатдан 3 соат кейин ичга буюрилади. Меъдага таъсирловчи самарасидан сақланиш учун препаратни овқатдан кейин дарҳол ёки сут билан қабул қилиш мумкин.\nШифокорнинг алоҳида курслари бўлмаганда CПАЗГАН НЕО ни спастик оғриқларда 1 таблеткадан кунига 3 мартагача қабул қилиш тавсия этилади. Максимал суткалик доза – 3 таблеткани ташкил қилади.\nСПАЗГАН НЕО препарати билан даволаш курси, шифокор маслаҳатисиз, 5 кундан ошмаслиги керак. Шифокор кузатуви остида периферик қон кўрсаткичлари ва жигарнинг функционал холатининг назорати билан давомлироқ қўллаш мумкин.\nНожўя самараларнинг ривожланиш тез-тезлиги Жаҳон соғлиқни сақлаш ташкилотининг тавсияларига мувофиқ таснифланган: жуда тез-тез – 10% дан кам эмас; тез-тез – 1% дан кам эмас, лекин 10% дан кам; тез-тез эмас –0,1% дан кам эмас, бироқ 1% дан кам; кам ҳолларда – 0,01% дан кам эмас, бироқ 0,1% дан кам; жуда кам ҳолларда, шу жумладан алоҳида хабарлар – 0,01% дан кам кузатилади.\nТавсия этилган дозаларда СПАЗГАН НЕО препарати ножўя самаралар чақирмайди.\nМеъда-ичак тизими томонидан: тез-тез: НЯҚВ-гастропатия (абдоминал оғриқлар, кўнгил айниши, қусиш, жиғилдон қайнаши, иштаханинг пасайиши, диарея, метеоризм, қабзият;\nтез-тез эмас: меъда-ичак йўллари шиллиқ қаватида яра пайдо бўлиши, улар баъзи холларда, перфорация ва қон кетиши билан асоратланади; оғиз бўшлиғи шиллиқ қаватини қуруқлиги ва таъсирланиши, оғизда оғриқ, милкларнинг шиллиқ қаватида яра пайдо бўлиши, афтоз стоматит; жуда кам холларда- панкреатит, гепатит, жигар фаолиятини бузилиши, гепатотоксиклик.\nНафас тизими томонидан: кам ҳолларда – ҳансираш, бронхоспазм.\nэшитишни бузилиши: кам холларда – эшитишни пасайиши, қулоқларда шанғиллаш ва шовқин;\nкўришни бузилиши: тез-тез эмас- кўришни ноаниқлиги, скотома, кўзларни қуруқлиги ва таъсирланиши, конъюнктива ва қовоқларни шиши (аллергик генезли), амблиопия, жуда кам ҳолларда – аккомодация фалажи, кўриш нервининг токсик шикастланиши.\nМарказий ва периферик нерв тизими томонидан: тез-тез эмас – бош оғриғи, бош айланиши, уйқусизлик, хавотирлик, асабийлик ва таъсирчанлик, психомотор қўзғалиш, уйқучанлик, депрессия, жуда кам холларда – онгни чалкашиши, галлюцинациялар, асептик менингит (кўпроқ аутоиммун касалликлари бўлган пациентларда).\nЮрак-қон томир тизими томонидан: тез-тез эмас – тахикардия, артериал босимини ошиши, кам ҳолларда – юрак етишмовчилиги.\nСийдик чиқариш тизими томонидан: тез-тез эмас – нефротик синдром (шишлар), олигурия, анурия, полиурия, протеинурия, цистит, сийдикни қизил рангга бўялиши; кам холларда – ўткир буйрак етишмовчилиги, аллергик нефрит.\nАллергик реакциялар: тез-тез эмас – тери тошмаси (одатда эритематоз ёки эшакеми), тери қичиши, жуда кам ҳолларда – Квинке шиши, анафилактоид реакциялар, анафилактик шок, бронхоспазм ёки диспноэ, иситма, кўп шаклли экссудатив эритема (шу жумладан, Стивенс-Джонсон синдроми), токсик эпидермал некролиз (Лайелл синдроми), аллергик ринит.\nҚон яратиш аъзолари томонидан: тез-тез эмас – тромбоцитопения ва тромбоцитопеник пурпура, жуда кам ҳолларда – анемия (шу жумладан, гемолитик, апластик), агранулоцитоз, лейкопения, эозинофилия.\nБошқалар: жуда кам ҳолларда – тер ажралишини кучайиши ёки пасайиши.\nЛаборатор кўрсаткичлар: қон кетиш вақти (ошиши мумкин), зардобдаги глюкозанинг концентрацияси (пасайиши мумкин), креатинин клиренси (камайиши мумкин), гематокрит ёки гемоглобин (камайиши мумкин), креатининнинг зардобдаги концентрацияси (ошиши мумкин), жигар трансаминазаларининг фаоллиги (ошиши мумкин).\nАгар препаратни қабул қилиш Сизнинг одатдаги холатингизни ўзгартирган бўлса, уни қабул қилишни тўхтатинг ва дарҳол шифокорга мурожаат қилинг.\nПрепаратнинг таркибидаги ҳар қандай ингредиентларга ўта юқори сезувчанлик; меъда ёки ўн икки бармоқ ичак шиллиқ қаватининг эрозив-ярали ўзгаришлари, меъда-ичакдан фаол қон кетиши;\nзўрайиш босқичидаги ичакнинг яллиғланиш касалликлари, шу жумладан ярали колит; ацетилсалицил кислотани ёки бошқа ностероид яллиғланишга қарши препаратни (ацетилсалицил кислотасини тўлиқ ёки нотўлиқ ўзлаштираолмаслик синдроми – риносинусит, эшакеми, бурун шиллиқ қаватининг полипи, бронхиал астма) қабул қилгандан кейинги бронхообструкция, ринит, эшакеми, хуружи хақида анамнестик маълумотлар; жигар етишмовчилиги ёки жигарнинг фаол касалликлари;\nбуйрак етишмовчилиги (креатинин клиренси минутига 30 мл кам), буйракларнинг авж олиб борувчи касалликлари;\nгемофилия ва қоннинг ивишининг бошқа бузилишлари; шу жумладан, гипокоагуляция, геморрагик диатезлар;\nўткир ўзгариб турувчи порфирия;\nкўрув нерви касалликлари;\n16 ёшгача бўлган болаларга қўллаш мумкин эмас.\nКексаларда ёши, димланган юрак етишмовчилиги, цереброваскуляр касалликлар, артериал гипертензия, юрак ишемик касаллиги, дислипидемия / гиперлипидемия, қандли диабет, периферик артерияларнинг касалликлари, нефротик синдром, креатинин клиренси минутига 30-60 мл дан кам, гипербилирубинемия, меъда ва ўн икки бармоқ ичак яра касаллиги (анамнездаги), Helicobacter pylori инфекциясининг мавжудлиги, гастрит, энтерит, колит, НЯҚВ узоқ муддат қўллаш, номаълум этиологияли қон касалликлари (лейкопения, анемия), чекиш, алкоголни тез-тез истеъмол қилиш (алкоголизм), оғир соматик касалликлар, қуйидаги препаратлар билан ёндош даволаш: антикоагулянтлар (масалан, варфарин), антиагрегантлар (масалан, ацетилсалицил кислотаси, клопидогрел), перорал глюкокортикостероидлар (масалан, преднизолон), серотонинни қайта қамраб олинишини селектив ингибиторлари (масалан, циталопрам, флуоксетин, пароксетин, сертралин) эҳтиёткорлик билан қўллаш лозим.\nТерапевтик дозаларда СПАЗГАН НЕО препарати кенг қўлланадиган препаратлар билан аҳамиятли ўзаро таъсирларга киришмайди.\nЖигар микросомал оксидланиш ферментларининг индукторлари (фенитоин, этанол, барбитуратлар, флумецинол, рифампицин, фенилбутазон, трициклик антидепрессантлар) оғир интоксикация ривожланиш хавфини ошириб гидроксил гуруҳини бирикишини фаол метаболитлари хосил бўлишини оширади.\nМикросомал оксидланиш ингибиторлари гепатотоксик таъсири ривожланиши хавфини пасайтиради.\nВазодилататорларнинг гипотензив фаоллигини, фуросемид ва гидрохлоротиазидни натрийуретик самарасини пасайтиради.\nУрикозурик препаратларнинг самарасини пасайтиради. Билвосита антикоагулянтлар, антиагрегантлар, фибринолитикларнинг таъсирини кучайтиради (бу қон кетиш хавфини оширади).\nМинералокортикостероидлар, глюкокортикостероидлар (меъда-ичакдан қон кетиш хавфи ошади) эстрогенлар, этанолнинг ножўя самараларини кучайтиради. Препарат ичга қабул қилиш учун гипогликемик воситалар билан бир вақтда қўлланганда уларнинг таъсирини кучайтириш, шу билан гипогликемия пайдо бўлишига олиб келиши мумкин.\nАнтацидлар ва колестирамин ибупрофеннинг сўрилишини пасайтиради.\nҚонда дигоксин, литий ва метотрексат препаратларининг концентрациясини оширади.\nМ-холиноблокаторлар, Н1-гистаминоблокаторлар, бутирофенонлар, фенотиазинлар, амантадин ва хинидиннинг таъсирини кучайтиради.\nБошқа НЯҚП бир вақтда буюриш ножўя самаралари тез-тезлигини оширади.\nКофеин оғриқсизлантирувчи самарасини кучайтиради.\nБир вақтда буюрилганда ацетилсалицил кислотасининг яллиғланишга қарши ва антиагрегант таъсирини пасайтиради (СПАЗГАН НЕО препаратини қабул қилиш бошлагандан кейин ацетилсалицил кислотасининг кичик дозаларини антиагрегант восита сифатида қабул қилувчи беморларда, ўткир коронар етишмовчилиги ривожланишини тез-тезлиги ошиши мумкин).\nЦефамандол, цефоперазон, цефотетан, вальпроат кислотаси, пликамицин бир вақтда буюрилганда гипопротромбинемияни ривожланиш тез-тезлигини оширади.\nЦиклоспорин ва олтин препаратлари ибупрофенни буйракда простагландинлар синтезига таъсирини кучайтиради, бу нефротоксикликнинг ошиши билан намоён бўлади. Ибупрофен циклоспориннинг плазмадаги концентрациясини ва унинг гепатотоксик самаралари ривожланиши эҳтимолини оширади.\nНайчалар секрециясини блокловчи дори воситалари, ибупрофеннинг плазмадаги концентрациясини оширади ва чиқарилишини пасайтиради.\nУзоқ муддат қўлланганда периферик қон манзарасини ва буйрак ва жигарнинг функционал ҳолатини назорат қилиш керак.\nМеъда-ичак йўллари томонидан нохуш кўринишлар ривожланиши хавфини камайтириш учун минимал самарали дозани қўллаш лозим. Гастропатия симптомлари пайдо бўлганда синчков назорат қилиш, шунингдек эзофагогастродуоденоскопия, гемоглобин ва гематокритни аниқлаш билан қон тахлилини ўтказиш керак.\n17-кетостероидларни аниқлаш зарурати бўлганда, текширишдан 48 соат олдин препаратни бекор қилиш керак.\nДаволаш даврида алкоголь қабул қилишдан сақланиш керак.\nДаволаниш даврида пациент диққатни юқори жамлашни ва психомотор реакция тезлигини талаб қилувчи потенциал хавфли фаолият турлари билан шуғулланишдан сақланиши керак.\nКўрсатилган дозани оширманг. Агар сиз дозани ошириб юборган бўлсангиз, зудлик билан шифокорга ёки яқиндаги тиббиёт муассасасига мурожаат қилинг. Ўзингиз билан препаратнинг ўрамини олиб боринг.\nСимптомлари: қоринда оғриқ, кўнгил айниши, қусиш, тормозланиш, уйқучанлик, депрессия, бош оғриғи, қулоқларда шовқин, метаболик ацидоз, кома, ўткир буйрак етишмовчилиги, артериал босимни пасайиши, брадикардия, тахикардия, бўлмачалар фибрилляцияси, нафасни тўхташи.\nДаволаш: меъдани ювиш (фақат қабул қилингандан кейин 1 соатдан давомида), фаоллаштирилган кўмир, ишқорий ичимлик, жадаллаштирилган диурез, симптоматик даволаш (кислота-ишқор холатини, артериал босим мувофиқлаштириш). Специфик антидоти йўқ.\nПлёнка қобиқ билан қопланган таблеткалар. 10 таблеткадан ПВХ/ПВДХ/алюмин блистерда. 2 блистердан қўллаш бўйича йўриқномаси билан картон қутида. 10 блистердан тенг миқдордаги қўллаш бўйича йўриқномаси билан картон қутида.


Дезинфекцион туннелларга сарфланган маблағлар энди нима бўлади? - zarnews.uz\nНурмат Отабеков Коронавирусга қарши кураш штаби аъзоси, республика бош санитария инспектори:\n➖ Дезинфекцион туннеллар АҚШ, Россия, Франция давлатлари сингари кўплаб давлатлар қаторида Ўзбекистонда ҳам узоқ муддат давомида қўлланиб келинди.\nУшбу восита ҳаво, одамлар устки кийим-бошлари, кичкина габаритли транспортларни дезинфекция қилиш учун мўлжалланган.\nДезинфекцион туннелларда вируслар, жумладан, коронавирус ва бошқа микроорганизмларни нобуд қиладиган дезинфекция воситалари ишлатилади.\nРеспублика махсус комиссия қарорига кўра, ҳозирги кунда бинолар ва бошқа объектларга кираверишда дезинфекцион тунеллар ўрнатиш тўхтатилди. Ушбу қарор Жаҳон соғлиқни сақлаш ташкилотининг тавсиясига кўра қабул қилинди.\nОлимлар, вирусологлар томонидан ўтказилган тадқиқотлар асосида дезинфекцион туннеллари орқали дезинфекция ўртача 5-30 секундни ташкил этиб, вирусларни инактивация қилиш учун бу вақт етарли эмас, деган хулосага келинди.\nҲозир ҳам баъзи давлатларда, хусусан, Италия, Сингапур, Малайзияда ҳам дезинфекцион туннеллардан фойдаланишга рухсат берилган.\nКоронавирус касаллиги ташхиси, даволаш усуллари ва профилактикасига қаратилган тадбирлар такомиллашиб бормоқда.\nШу пайтгача ЖССТнинг ҳам аниқ таклифлари йўқ эди. Ҳатто коронавирус касаллигига чалинганларни даволаш бўйича протоколлар ҳам мунтазам ўзгариб борди ва Ўзбекистонда шу кунга қадар 6 та даволаш протоколи амалиётга киритилди.\nТеглар: дезинфекцион туннел Отабек Нурматов


Сув ресурсларидан самарали фойдаланиш ва муҳофаза қилиш » Ekologiya » Referat » Referat | Haqida\nAsosiy / ReferatEkologiya Сув ресурсларидан самарали фойдаланиш ва муҳофаза қилиш\nFayl hajmi 15,61 kB\n1. Сув ресурсларининг таркиби, тузилиши ва фойдаланишни асосий кўрсаткичлари.\n2. Сув ресурсларининиг экологик-иқтисодий хусусиятлари ва улардан фойдаланиш.\n3. Сув ресурсларидан фойдаланишни иқтисодий баҳолаш.\n4. Сув ресурсларидан фойдаланишни ҳисобга олиш, режалаштириш ва самарали фойдаланиш муаммолари.\nСув ресурслари таркибига кўра ер ости, ер усти, берк ҳавзалар ҳамда муз ва қор сувларига бўлинади. Сув ресурсларининг юқорида кўрсатиб ўтилган таркибининг барчаси ягона сув ресурслари ҳисобланади. Ўзбекистон ҳудудида қор, муз, ер ости сувлари, дарёлар, кўллар, сунъий кўллар, сув омборлари, каналлар ва бошқа ирригация ва суғориш иншоотлари асосий сув ресурс ва манбалари ҳисобланади. Ўзбекистон ҳудудида 10 км3 сув ҳосил бўлади, 1 йилда эса 89 км3 сув сарф қилинади. Сув омборларида 16 км3 сув сақланади, қолган қисм сув қўшни давлатлардан кириб келади. Орол сув ҳавзасида 270 км3 сув ҳосил бўлади ва ундан 6 та мамлакат фойдаланади.\nЎзбекистон сув ресурсларининг 85% и қишлоқ хўжалигида сарфланади. Буғланиш коэффициентининг юқорилиги қишлоқ хўжалигини сувсиз ривожланишига имкон бермайди, шунинг учун бу соҳада кўп сув ишлатилади.\nСувнинг 10 % и эса саноатда ишлатилади, бу соҳада ишлатиладиган сув тўғридан тўғри сув ҳавзаларидан олинади ва ишлатилган сув ҳавзаларга тозаланмасдан ташланади.\nАҳоли эҳтиёжлари ва коммунал хўжаликларида 5 % сув ишлатилади. Бугунги кунда Ўзбекистон Республикасида жадал ўсиб бораётган аҳолини ва ривожланиб бораётган халк хўжалиги тармоқларини сув билан таъминлаш долзарб ва жиддий муаммо бўлиб турибди.\nОрол ҳавзасининг майдони —2686,6 минг км2ни ташкил этади. Орол ҳавзаси икки йирик дарё Амударё ва Сирдарё муҳим аҳамиятга эга. Уларнинг ҳар иккаласининг сувлари республика ташқарисида ҳосил бўлади. Улардан ташқари Норин, Қорадарё, Сух, Чирчиқ, Зарафшон, Сурхондарё, Қашқадарё, Шерободдарё йирик дарёлар жумласига киради. Бу дарёларнинг кўпчилиги ўзларининг ўрта оқимлари билан Ўзбекистон Республикасининг ҳудудидан ўтади. Ўзбекистонда ҳаммаси бўлиб 50 га яқин дарё бўлиб, улардан 10 тасининг узунлиги 150 кмдан ортади1.\nАмударё ўзининг серсувлиги жиҳатидан Сирдарёдан устун турсада, узунлиги ва майдони жиҳатидан ундан бироз кейинда туради. Амударёнинг сув ресурслари мутахассислар томонидан 82,6 км3/ йил, деб баҳоланади.\nСирдарёнинг ер усти сувлари ўртача 37,2 км3/йилни ташкил этади ва йилнинг сувлилигига боғлик бўлади ва сувнинг миқдорига қараб 22,5 дан 45,4 км3 йилгача ўзгариб туради. Шундай бўлсада Орол денгизини қуриши жадал давом этмоқда.\nЎзбекистон Республикасининг қишлоқ хўжалиги ишлаб чиқариши суғориш маданиятига асосланганлиги сабабли бу ерда каналларга алоҳида аҳамият берилади. Каналлар уч турга бўлинади: умумий, хўжаликлараро каналлар ва ички хўжалик каналлари. Йил мобайнида каналлар дарё ва сув омборларидан сув олиб истеъмолчиларга узатадилар.\nЎзбекистон республикасида 53 та сув омбори ва 28 та селхоналар мавжуд бўлиб улар сел келиши хавфини бартараф этиш ва сувни мавсумий тартиблаш мақсадида қурилган.\nЎзбекистон республикасида 80 фоиз сув вегетация даврида суғориш учун сарф қилинади. Дарёларнинг тизими эса мазкур талабларга жавоб бермайди. Шу сабабли Ўзбекистоннинг қурғоқчил иқлим шароитида сув омборларининг аҳамияти жуда катта. Сув омборларидаги сув 16 км 3 ни ташкил қилади. Сувнинг 80- 85 % қишлоқ хўжалигида, 6-10 % саноат корхоналари қолган қисми эса аҳоли эхтиёжларига сарфланади.\nСув омборларидан ташқари республикамиз ҳудудида суғориш мақсадларида ҳам жуда кўп ирригация — суғориш иншоотлари қурилган.\nБугунги кунда Ўзбекистонда сув хўжалиги иншоотлари вужудга келди. У 236 давлат суғориш тизимини, 37 кўтариб сув узатиш, 248 бош сув тўплаш қурилмалари, 40 та йирик насос станцияларини ва 150 минг турли иншоотларни ўз ичига олади.\nСув ресурслари ҳамма жойда тарқалган ва кўп томонлама аҳамиятга эга бўлиб, у сув, биологик маҳсулотлар, энергия, кимёвий моддалар манбаи, шунингдек транспорт, дам олиш ва соғломлаштириш воситасидир. Сув гидросферанинг асосий элементи, у атмосфера таркибида сув буғлари кўринишида, литосфера таркибида тупроқ қоришмалари, ер ости ва грунт сувлари кўринишида мавжуд бўлади. Табиатда 3 хил ҳолатда учрайди (қаттиқ, суюқ ва газ).\nСув ўзининг маълум хусусиятлари билан характерланади. Ғоят серҳаракатлиги, кўп моддаларнинг асосий эритувчиси, ўзининг таркибида моддаларнинг табиий аралаштирувчиси ҳамда организмларнинг асосий яшаш муҳитларидан бири эканлиги, ҳолатини иссиқликка мос равишда тез ўзгартириши, сувнинг табиатда айланиши шўр сувлардан ҳаёт учун керак бўлган чучук сувнинг ҳосил бўлиши, океанда оқим кўринишида ҳаракатланиб иқлим ҳосил қилувчи асосий омиллардан бири эканлиги. Сувнинг табиатда доимий айланиши иссиқликнинг ва модданинг қайта тақсимланишини вужудга келтиради.\nХалқ хўжалигида сув ресурсларини манбалардан олиб ёки олмасдан фойдаланилади, шунингдек улардан оқава сувларни ташлаш жойлари сифатида фойдаланилади. Сув ресурсларидан ҳудудий фойдаланишда (биологик маҳсулотларни ишлаб чиқариш, аҳоли дам олиши, транспорт) сув манбалардан олинмайди ва асосан унинг сифати ўзгармайди, сувдан тармоқларда фойдаланганда эса (суғориш, саноат ва маданий-маиший мақсадлар, электр энергия ишлаб чиқариш учун), сув манбалардан қоида тариқасида олинади ва бунда кўп ҳолларда сувнинг табиий тизими бузилади.\nОдам ўз хўжалик фаолиятида қадим замонлардан буён сувнинг ҳажми, тақсимланиши ва сифатига таъсир кўрсатиб келган ва бунда ўрмонларни кесиш, ер ҳайдаш асосий роль ўйнаган. Ҳавонинг ифлосланиши, ўғит ва заҳарли химикатларни қўллаш билан боғлиқ ҳолда одамнинг сув сифатига таъсири яна ҳам кўпроқ ошди.\nСувни иқтисодий баҳолашда сувнинг ҳолати, сувнинг таркиби, ишлатилаётган соҳадаги аҳамияти, олинаётган маҳсулотнинг аҳамияти, инфратизим, сув иншоотлари, кўп мақсадли фойдаланишнинг мавжудлиги, ифлосланишнинг ҳар хиллиги ва бошқа кўплаб мезонлар таъсирида юзага келади.\nҲудудлар сув ресурсларининг аҳволи ва улардан фойдаланишни баҳолашда бир қанча нисбий кўрсаткичлар ҳам асосий кўрсаткичлардан хисобланади: ёғинлар мм, буғланиш коэффициенти мм, транспирацион буғланиш салмоғи (%), сув билан таъминланиш даражаси (%), ботқоқланиш(%), сув муҳофазаси ўрмонлари майдонининг сув ҳавзаларига нисбати (%), сув йиғиндисининг солиштирма оқими м3/ км2, сув йиғиндисининг сув истеъмолига нисбати (%), сув истеъмолининг мавжуд сувга нисбати(%), сувдан қайтармасдан фойдаланишнинг оқим йиғиндисига нисбати (% ).\nЎзбекистон қурғоқчил, континентал иқлимли, чўл ва чала чўл зоналари ҳамда тоғ ва тоғ олди ҳудудларидан ташкил топгандир. Биздаги ўртача ёғин миқдори 400 мм ни ташкил қилган ҳолда, буғланиш коэффициенти 2500-2700 мм ни ташкил этиши сув ресурсларининг аҳамияти қанчалик юқори эканлигини билдиради. Ўзбекистон ҳудудида ҳамма замонларда ҳам сув ва сувдан фойдаланиш жиддий муаммо бўлиб келган.Ўзбекистон дунёдаги энг қадимги суғориладиган деҳқончиликнинг марказларидан бири бўлиб, суғориш иншоотлари ҳам қадим замонлардан мукаммал равишда ривожлангандир.\nБозор муносабатларига ўтиш натижасида Ўзбекистонда сув ресурсларини бошқаришнинг янги таркиб¬лари ҳам пайдо бўлди. Лекин шуни таъкидлаб ўтиш керакки, сув ресурсларини бошқариш борасида ҳали ечилмаган муаммоларнинг кўплигини ҳам айтиб ўтиш мумкин. Улар ичида муҳимлари қуйидагилар:\nЎзбекистон сув ресурсларининг катта қисмини қишлоқ хўжалигида фойдаланади. Ўзбекистон иқлимидан келиб чиққан ҳолда 1 га ерга 1йилда сарф қилиниши керак бўлган сув 1200 м3 қилиб белгиланган лекин сарф қилинаётган сув миқдори 1600-1800 м3 ни тошкил қилмоқда. Ўзбекистон сув ресурсларидан норма бўйича фойдаланилса 4,2 млн. га ўрнига 4,8 млн га ерга дехқончилик қилиш мумкин. Агар илғор суғориш технологияларидан ва тажрибаларидан фойдалансак. мавжуд сув ресурслари билан 7-8 млн га ерни суғориш мумкин бўлар эди.\nСаноатда ҳам сувдан фойдаланишнинг самарали усулларидан кам фойдаланилади.Фойдаланилган сувни тозалаш, берк ҳавзалар ташкил қилиш саноат корхоналарини назорат қилиш, белгиланган нормаларга риоя қилиш масалалари ривожланган мамлакатларга нисбатан бир неча маротаба паст эътибор берилади.\n5. Сув ресурсларини тежаш, муҳофаза қилишнинг, экологик-иқтисодий хусусиятлари ва аҳамияти.\nЎрта Осиё сув ресурслари агарда уни тежаб ишлатилса, 70- 80 миллион кишига етиши мумкин, БМТ нинг маълумотларига кўра 2030 йилларга бориб Ўрта Осиёда шунча аҳоли яшайди. Ўрта осиё аҳолиси 50 миллион кишига етмасдан Орол денгизининг қуриши, сув танқислигининг сезилиши, бу энг аввало сув ресурсларидан тежамсиз фойдаланиш исрофгарчиликнинг ниҳоятда юқори эканлигини билдиради. Сувдан нотўғри фойдаланиш: қуйидаги муаммоларни келтириб чиқармоқда: 1). Сув ресурсларининг танқислиги; 2).Орол денгизи ва кўпгина табиий кўлларнинг қуриши; 3). Мавжуд суғорилаётган ерларнинг шўрланиши ва ҳосилдорликниг кескин пасайиши. 4). Био хилма- хилликнинг камайиши. 5). Мавжуд сув ресурслар сув манбаларини ҳамда унинг атрофида экологиянинг издан чиқиши ва ифлосланиши; 6). Сув ресурсларида туз миқдорининг ортиши. 7).Аҳолини тоза ичимлик сув билан таъминлай олмаслигимиз.\nЮқоридаги камчиликлар сув ресурсларидан фойдаланишдаги асосий камчиликлар ҳисобланади. Сув ресурсларидан фойдаланишни яхшилашнинг мажмуа амалга ошириш мақсадга мувофиқдир, негаки юқоридаги муаммоларнинг ҳаммаси бир- бирига чамбарчас боғлиқдир.\nЎзбекистон сувни тежаш ва муҳофаза қилиш зарурияти юқоридаги муаммоларни ечиш мақсадида қуйидагиларни амалга оширишни тақозо этади.\n1.\tСуғориш тизимининг тизими ва ўлчамларини замонавий суғориш техникаси билан мустаҳкамлаш орқали унинг самарадорлигини ошириш.\n2.\tКоллектор-зовур сувларини ташлаб юборишни тартибга солиш, улардан унумли фойдаланишни йўлга қўйиш.\n3.\tАҳолини сифатли ичимлик суви билан таъминлаш.\n4.\tҚишлоқ хўжалигида кам сув сарфлайдиган ўсимликларга ихтисослаштириш.\n5.\tСув манбаларининг ифлосланишини олдини олиш ва бошқалар.\n2.\tКаримов И.А. Бизнинг бош мақсадимиз –жамиятни демократлаштириш ва янгилаш, мамлакатни модернизация ва ислоҳ этишдир. Халқ сўзи 2 январ2005.)\n4.\tГлушкова В.Г., Макар С.В. «Экономика природопользования» учебное-пособие М:, Гардораки 2005.\n5.\tХолина В.И. «Основы экономики природопользования» Питер 2005.\n9.\tЎзбекистон қишлоқ хўжалиги-2002. №1. 52 бет.\nTeglar: фойдаланишни ресурсларидан Ўзбекистон фойдаланиш су1171ориш асосий ташкил ресурсларининг билан 1203ам и1179тисодий сувнинг хўжалигида 1179ишло1179 бўлиб улардан 1179илиш ресурсларини ресурслари 1203исобга\nСув ресурсларидан фойдаланиш ҳуқуқи


Қирғизистон ЕОИИни тарк этиш масаласини кўтариб чиқиши мумкин – ОАВ\n6 июнь куни Қирғизистон ташқи ишлар вазирлиги матбуот хизмати «Актилек – автодорожний» назорат-ўтказиш пунктида 500дан ортиқ юк машиналаридан иборат саккиз километрлик тирбандлик пайдо бўлгани ҳақида маълум қилган.\nЕОИИ Қозоғистон билан чегарада тўпланиб қолган юзлаб Қирғизистон юк машиналари билан боғлиқ вазиятда ҳакамлик қилиши лозим. Агарда муаммо ҳал бўлмаса, Бишкек Евросиё иқтисодий комиссиясидаги (ЕОИК) вакилларини чақириб олишга ва ҳатто ЕОИИда иштирок этишини савол остига қўйишга ҳам тайёр. Мамлакат иқтисодиёти вазири Санжар Муканбетов халқаро ишлар бўйича парламент қўмитаси йиғилишида ана шундай баёнот берди.\nҚайд этилишича, Қирғизистон ҳозирча ЕОИИ келишувларига амал қилишда давом этади, аммо агар муаммо яқин вақт ичида иттифоқ аъзолари иштирокида ҳал қилинмаса, Қирғизистон ЕОИКдаги вазирларини чақириб олади.\n«Қирғизистоннинг муаммосини ҳал қилмасдан ЕОИИда бўлишдан маъно йўқ. Барча товарлар Қозоғистон билан чегарада тўсиб қўйилган, ЕОИКга бир неча марта мурожаат қилинди, аммо комиссия Қозоғистон тарафини олди. Бу сафар ҳам ана шундай қарор қабул қилинадиган бўлса, бу Қирғизистоннинг ЕОИИга аъзолигини савол остига қўяди», – деган мамлакат иқтисодиёт вазирлигидаги манба «Интерфакс-Запад» агентлигига берган интервьюсида.\nҚирғизистоннинг асосий эътирозига кўра, Қозоғистон Хитой контрабандасидан ҳимоя баҳонасида ЕОИИ ичида тўсиқ яратиб, чегарада тирбандлик пайдо қилган.\nАгентликдаги манбанинг сўзларига кўра, пайдо бўлган инқироз «минтақадаги интеграцион жараёнларнинг локомотиви бўлган Россиянинг нуфузига зарба бўлади».\nАввалроқ Қозоғистон Жогорку Кенешининг халқаро ишлар, мудофаа ва хавфсизлик бўйича қўмитаси ЕОИИ бўйича масалалар муҳокамасини кун тартибидан чиқариб ташлагани хабар қилинганди.\nЎз навбатида, Қозоғистон ўз бозорини Хитой маҳсулотлари контрабандасидан ҳимоя қилаётганлигини таъкидламоқда. 8 июнь куни Қозоғистон молия вазирлиги Қирғизистонни йирик ҳажмдаги сохта транзитлар ва ўз экспортининг ҳақиқий ҳажмини яширишда айблаган.\nЭслатиб ўтамиз, май ойи ўрталарида сенаторлар Ўзбекистон Республикасининг ЕОИИда «кузатувчи давлат» мақомида иштирок этиш таклифини маъқуллаганди.